open-index/open-wikipedia-markdown huggingface dataset:
ചൂരൽ

അരെക്കേസീ വർഗ്ഗത്തിൽ ഉൾപ്പെടുന്ന ഒരു ഔഷധസസ്യമാണ് **ചൂരൽ**. കേരളത്തിലെ വനപ്രദേശങ്ങളിലും കാവുകളിലും  കണ്ടുവരുന്ന ചൂരൽ സാധാരണയായി കരകൗശലവസ്തുക്കൾ, നിത്യോപയോഗസാധനങ്ങൾ തുടങ്ങിയവ നിർമ്മിക്കാൻ ഉപയോഗിക്കുന്നു. ഇന്ത്യയിൽ   പശ്ചിമഘട്ടമലനിരകളിലും  ഏഷ്യയിലെ മറ്റു പ്രദേശങ്ങൾ, ആഫ്രിക്ക, ഓസ്ട്രേലിയ എന്നീ  പ്രദേശങ്ങളിലും  ചൂരൽ കാണപ്പെടുന്നു.

## രസഗുണങ്ങൾ
* രസം - കഷായം, കടു, തിക്തം
* ഗുണം - ലഘു
* വീര്യം - ശീതം

## സവിശേഷതകൾ
പടർന്നുകയറുന്ന ഇനമായ വള്ളിച്ചൂരൽ, കനം കൂടിയ തണ്ടോടുകൂടിയ വടിച്ചൂരൽ എന്നിങ്ങനെ പ്രധാനമായും രണ്ട് തരം ചൂരലുകൾ ആണ് സാധാരണ കാണപ്പെടുന്നത്. മുളയുടെ തണ്ടിനോട് സാമ്യമുള്ളതും  മഞ്ഞ നിറമുള്ളതും മുള്ളുകൾ കൊണ്ട് നിറഞ്ഞതുമായ തണ്ടുകളുടെ മുട്ടുകളിൽ നിന്നും ഇലത്തണ്ടുകൾ ഉണ്ടാകുന്നു. ഇലകൾക്ക്  തെങ്ങ്, പന തുടങ്ങിയവയുടേതുപോലെയുള്ള ഓലകൾ ഒന്നിടവിട്ട് ഉണ്ടാകുന്നു. 
## ചിത്രശാല

File:Calamus rotang 03.JPG|thumb|left|ചൂരൽ- കാണ്ഡം
Calamus rotang 04.JPG|ചൂരൽ- കായ്കൾ
Rattan Palm (Calamus rotang) with fruits (7844049166).jpg|ചൂരലും കായ്കളും
File:Bamboo cane furniture2.jpg ‎ |thumb|left|300|ചൂരൽ കൊണ്ടുള്ള കസേരകൾ
പ്രമാണം:Bamboo cane furniture1.jpg|thumb|left|300|ചൂരൽ കൊണ്ടുള്ള സോഫാ സെറ്റ്
File:Calamus rotang chooral furniture 01.jpg|thumb|ചൂരൽ കൊണ്ടുള്ള പർണീച്ചർ വിൽപനശാലയിൽ


## അവലംബം

വർഗ്ഗം:ഔഷധസസ്യങ്ങൾ
വർഗ്ഗം:ചൂരലുകൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:കലാമസ്
വർഗ്ഗം:സപുഷ്പികൾ
വർഗ്ഗം:ഏകബീജപത്ര സസ്യങ്ങൾ
വർഗ്ഗം:കേരളത്തിലെ സസ്യജാലം
ശരശലഭം

ഹെസ്പിരിഡെ ശലഭ കുടുംബത്തിൽപ്പെട്ട ഒരു ചിത്രശലഭമാണ് **ശരശലഭം** (*Borbo cinnara*). കേരളത്തിലെ വയലിലും പുൽമേടുകളിലും മഴക്കാലത്ത് ധാരാളമായിക്കാണാം. 
## പ്രത്യേകതകൾ
ഇരുണ്ട മുൻ ചിറകുകളിൽ അർദ്ധസുതാര്യമായ പൊട്ടുകൾ. പിൻ ചിറകിന്റെ അടി വശത്ത് ഒരു നിര വെളുത്ത പൊട്ടുകൾ. പുൽവർഗ്ഗസസ്യങ്ങളിലാണ് മുട്ട ഇടുന്നത്. തിന, ആനപ്പുല്ല്, നെല്ല് എന്നിവയിൽ ലാർവകളെക്കാണാം. 

## ചിത്രശാല

Image:Rice swift (Borbo cinnara) in Kawal WS, AP W IMG_1741.jpg|in Kawal Wildlife Sanctuary, India 
File:Rice Swift W IMG 2713.jpg|at Ananthagiri Hills, in Ranga Reddy district of Andhra Pradesh, India
File:Rice Swift W IMG 2711.jpg|at Ananthagiri Hills

## പുറത്തേക്കുള്ള കണ്ണികൾ

* Australian butterflies 

വർഗ്ഗം:നീലി ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
തിരൂർ നഗരസഭ

മലപ്പുറം ജില്ലയിലെ തിരൂർ താലൂക്കിൽ‌പെടുന്ന മുനിസിപ്പാലിറ്റിയാണ്‌ **തിരൂർ മുനിസിപ്പാലിറ്റി**.1906ൽ ആരംഭിച്ച തുഞ്ചൻ സ്മാരകം വളരെ പ്രസിദ്ധിയാർജിച്ചതാണ്.ഇന്ത്യയിലെ ഡിജിറ്റൽ സാക്ഷരത കൈവരിച്ച ആദ്യ മുനിസിപ്പാലിറ്റിയാണ് തിരൂർ.

## അതിരുകൾ
വടക്ക് : താനാളൂർ, നിറമരുതൂർ പഞ്ചായത്തുകൾ, കിഴക്ക് : ചെറിയമുണ്ടം പഞ്ചായത്ത്, തെക്ക് : തലക്കാട് പഞ്ചായത്ത്, പടിഞ്ഞാറ് : വെട്ടം, നിറമരുതൂർ പഞ്ചായത്തുകൾ എന്നിവായാണ് ഈ മുനിസിപ്പാലിറ്റിയുടെ അതിരുകൾ.

## അവലംബങ്ങൾ

## പുറത്തേക്കുള്ള കണ്ണികൾ

*തിരൂർ മുനിസിപ്പാലിറ്റിയുടെ ഔദ്യോഗിക വെബ്സൈറ്റ് 

വർഗ്ഗം:മലപ്പുറം ജില്ലയിലെ നഗരസഭകൾ
ഫ്രേസറുടെ ഡോൾഫിൻ

ആഴക്കടലുകളിൽ കാണപ്പെടുന്ന ഡോൾഫിനുകളാണ് **ആഴക്കടൽ ഡോൾഫിൻ** അഥവാ **ഫ്രേസറുടെ ഡോൾഫിൻ** (ഇംഗ്ലീഷ്: Fraser's Dolphin or Sarawak Dolphin; ശാസ്ത്രനാമം: *Lagenodelphis hosei*) എന്നറിയപ്പെടുന്നത്. പസഫിക്ക് സമുദ്രത്തിലാണ് ഇവയെ സാധാരണ കണ്ടുവരുന്നതെങ്കിലും ഇന്ത്യൻ മഹാസമുദ്രത്തിലും അറ്റ്ലാന്റിക്ക് സമുദ്രത്തിലും അപൂർവ്വമായി ഇവയെ കാണാറുണ്ട്. വലിയ കൂട്ടങ്ങളായിട്ടാണ്  ഇവ സഞ്ചരിക്കുക. കപ്പലുകൾക്ക് മുന്നിൽ കൂട്ടം ചേർന്ന് നീന്താറുണ്ട്. 

## പ്രത്യേകതകൾ
നീളം കുറഞ്ഞ ചുണ്ടും കറുപ്പും വെളുപ്പും നിറമുള്ള വരകളും ഇവയെ മറ്റു ഡോൾഫിനുകളിൽ നിന്ന് തിരിച്ചറിയാൻ സഹായിക്കുന്നു. രണ്ടരമീറ്ററിലേറെ നീളം വരുന്ന ഇവയ്ക്ക് 210 കിലോയോളം ഭാരമുണ്ടാകും.
  
## ഇതുകൂടി കാണുക
*കേരളത്തിലെ സസ്തനികൾ

## അവലംബം

## കൂടുതൽ വായനയ്ക്ക്
*  Database entry includes justification for why this species is listed as data deficient
**Whales Dolphins and Porpoises*, Mark Carwardine, Dorling Kindersley Handbooks, 
**National Audubon Society Guide to Marine Mammals of the World*, Reeves, Stewart, Clapham and Powell, 
**Malaysian Naturalist*, Vol 59/3 - 2006, page 5.

## പുറത്തേക്കുള്ള കണ്ണികൾ

വർഗ്ഗം:ഡോൾഫിനുകൾ
വർഗ്ഗം:കേരളത്തിലെ സസ്തനികൾ
പെരിന്തൽമണ്ണ നഗരസഭ

മലപ്പുറം ജില്ലയിലെ 12 നഗരസഭകളിൽ ഒന്നാണ്  **പെരിന്തൽമണ്ണ നഗരസഭ**. പെരിന്തൽമണ്ണ പട്ടണത്തിൻ്റെ പ്രാദേശിക സർക്കാരാണിത്. 34.41 ചതുരശ്രകിലോമീറ്റർ വിസ്തീർണ്ണത്തിൽ  പെരിന്തൽമണ്ണ, പാതായിക്കര എന്നീ രണ്ടു റവന്യൂ വില്ലേജുകളിൽ  വ്യാപിച്ചുകിടക്കുന്ന ഈ നഗരസഭയിൽ 37 വാർഡുകളുണ്ട്.

1990 ഫെബ്രുവരി 10നാണ് നഗരസഭ രൂപീകൃതമായത്. മുസ്ലീം ലീഗിൽ നിന്നുള്ള പച്ചീരി സുരയ്യ ഫാറൂഖ് ആണ് ഇപ്പോഴത്തെ നഗരസഭാ അധ്യക്ഷ. നഗരസഭാ  ഉപാധ്യക്ഷൻ കോൺഗ്രസിൽ നിന്നുള്ള എം.ബി ഫസൽ ആണ്.

## ആമുഖം
മലപ്പുറം ജില്ലയിൽ പെരിന്തൽമണ്ണ താലൂക്കിലാണ് പെരിന്തൽമണ്ണ മുനിസിപ്പാലിറ്റി സ്ഥിതി ചെയ്യുന്നത്. പെരിന്തൽമണ്ണ, പാതായിക്കര എന്നീ രണ്ടു വില്ലേജുകളിലായി വ്യാപിച്ചുകിടക്കുന്ന പെരിന്തൽമണ്ണ നഗരസഭയ്ക്ക് 34.41 ചതുരശ്ര കിലോമീറ്റർ വിസ്തീർണ്ണമുണ്ട്. വടക്കുഭാഗത്ത് അങ്ങാടിപ്പുറം, വെട്ടത്തൂർ പഞ്ചായത്തുകളും, കിഴക്കുഭാഗത്ത് താഴെക്കോട്, ആലിപ്പറമ്പ് പഞ്ചായത്തുകളും, തെക്കുഭാഗത്ത് ഏലംകുളം പഞ്ചായത്തും, പടിഞ്ഞാറുഭാഗത്ത് അങ്ങാടിപ്പുറം പഞ്ചായത്തുമാണ് പെരിന്തൽമണ്ണ നഗരസഭയുടെ അതിരുകൾ . ഭൂപ്രകൃതിയനുസരിച്ച് പെരിന്തൽമണ്ണ നഗരസഭയെ ഉയർന്ന സമതലം, ചെറിയ ചെരിവ്, ഇടത്തരം ചെരിവ്, കുത്തനെയുള്ള ചെരിവ്, സമതലം, താഴ്വര, വെള്ളം കയറുന്ന താഴ്ന്ന സ്ഥലം എന്നിങ്ങനെ ഏഴു ഭാഗങ്ങളായി തരം തിരിക്കാം. ചെങ്കല്ല് (ലാറ്ററൈറ്റ്), എക്കൽമണ്ണ്, ഗ്രാനൈറ്റ് എന്നിവയാണ് ഇവിടെ കാണപ്പെടുന്ന പ്രധാന മണ്ണിനങ്ങൾ . മലപ്പുറം ജില്ലയിൽ അതിദ്രുതം വികസിച്ചുകൊണ്ടിരിക്കുന്ന വാണിജ്യകമ്പോളവും നഗരവുമാണ് പെരിന്തൽമണ്ണ. പുരാതന വള്ളുവനാട് ദേശത്തിന്റെ ഹൃദയമായിരുന്നു പെരിന്തൽമണ്ണ. വള്ളുവകോനാതിരിയുടെ സേനാനായകനായിരുന്ന കക്കൂത്ത് നായരുടെ അധ്യക്ഷതയിൽ പണ്ടുകാലത്ത് വർഷം തോറും ഇവിടെ കായികാഭ്യാസപ്രകടനം അഥവാ പെരുംതല്ല് മത്സരം അരങ്ങേറിയിരുന്നു. ഇന്നത്തെ അങ്ങാടിപ്പുറത്തിന് കിഴക്കുഭാഗത്തായി സ്ഥിചെയ്യുന്ന സ്ഥലത്തായിരുന്നു ഈ കായികാഭ്യാസം (പെരുംതല്ല്) നടന്നിരുന്നത്. “പെരും തല്ല്” നടന്നിരുന്ന സ്ഥലമാണ് പിന്നീട് പെരിന്തൽമണ്ണയായത്.ജ്ഞാനപ്പാനയുടെ കർത്താവായ പൂന്താനം നമ്പൂതിരിയുടെ ഇല്ലവും ഇ.എം.എസ് നമ്പൂതിരിപ്പാടിന്റെ ജന്മസ്ഥലമായ ഏലംകുളവും പെരിന്തൽമണ്ണക്കടുത്താണ്.ആശുപത്രികളുടെ നഗരം എന്ന് പെരിന്തൽമണ്ണ അറിയപ്പെടുന്നു[അവലംബം ആവശ്യമാണ്]. നാല് സൂപ്പർ സ്പെഷ്യാലിറ്റി ആസ്പത്രികൾ പെരിന്തൽമണ്ണയിൽ പ്രവർത്തിക്കുന്നുണ്ട്. ഇതിനുപുറമേ ഒരു മെഡിക്കൽ കോളേജും ചെറുതും ഇടത്തരവും ആയ നിരവധി ആശൂപത്രികളും ക്ലിനിക്കുകളും ഇവിടെ പ്രവർത്തിക്കുന്നു. ദക്ഷിണേന്ത്യയിലെ ഏറ്റവും വലിയ സഹകരണ ആസ്പത്രിയായ ഇ.എം.എസ് സ്മാരക ആശുപത്രി ഇവിടെയാണുള്ളത്. കൂടാതെ രാമദാസ്,അൽശിഫ, മൗലാന, എം ഇ എസ്, ഗവ. ജില്ലാശുപത്രി, അൽസലാമ എന്നിവ സ്ഥിതി ചെയ്യുന്നു.
## വാർഡുകൾ
പെരിന്തൽമണ്ണ മുനിസിപ്പാലിറ്റിയിൽ 34 വാർഡുകൾ ഉൾക്കൊള്ളുന്നു.വാർഡുകൾ താഴെ കൊടുത്തിരിക്കുന്നു :

വിഭാഗം:മലപ്പുറം ജില്ലയിലെ പട്ടണങ്ങൾ

## അതിരുകൾ
വടക്ക് : അങ്ങാടിപ്പുറം വെട്ടത്തൂർ പഞ്ചായത്തുകൾ ,  കിഴക്ക് : താഴെക്കോട്, ആലിപ്പറമ്പ് പഞ്ചായത്തുകൽ, തെക്ക് : ഏലംകുളം പഞ്ചായത്ത്, പടിഞ്ഞാറ് : അങ്ങാടിപുറം പഞ്ചായത്ത് എന്നിവയാണ് ഈ മുനിസിപ്പാലിറ്റിയുടെ അതിരുകൾ. 

## അവലംബങ്ങൾ

## പുറത്തേക്കുള്ള കണ്ണികൾ
*പെരിന്തൽമണ്ണ മുനിസിപ്പാലിറ്റിയുടെ ഔദ്യോഗിക വെബ്സൈറ്റ് 

വർഗ്ഗം:മലപ്പുറം ജില്ലയിലെ നഗരസഭകൾ
പാലക്കാട് നഗരസഭ

thumb|പാലക്കാട് നഗരസഭ കാര്യാലയം
പാലക്കാട് ജില്ലയിലെ പാലക്കാട് താലൂക്കിൽ‌പെടുന്ന മുനിസിപ്പാലിറ്റിയാണ്‌ **പാലക്കാട് മുനിസിപ്പാലിറ്റി**. 53 വാർഡുകളാണ്‌ നഗരസഭയിൽ ഉള്ളത്.

## അതിരുകൾ
തെക്ക് : മലമ്പുഴ, വടക്ക് : യാക്കര പുഴയും, കല്പാത്തി പുഴയുമാണ് ഈ മുനിസിപ്പാലിറ്റിയുടെ അതിരുകൾ.

## അവലംബം

## പുറത്തേക്കുള്ള കണ്ണികൾ
*പാലക്കാട് മുനിസിപ്പാലിറ്റിയുടെ ഔദ്യോഗിക വെബ്സൈറ്റ് 

*http://gis.lsgkerala.gov.in/lbmap/palakkadmunicipality/viewer.htm 

വർഗ്ഗം:പാലക്കാട് ജില്ലയിലെ നഗരസഭകൾ
ഷൊർണൂർ നഗരസഭ

പാലക്കാട് ജില്ലയിലെ ഒറ്റപ്പാലം താലൂക്കിൽ‌പെടുന്ന മുനിസിപ്പാലിറ്റിയാണ്‌ **ഷൊർണ്ണൂർ മുനിസിപ്പാലിറ്റി**.

## അതിരുകൾ
കിഴക്ക് : കണ്ണിയാംപുറം തോട്,വാണിയംകുളം, ചളവറ പഞ്ചായത്തുകൾ, പടിഞ്ഞാറ് : ഓങ്ങല്ലൂർ മാടും,ഓണല്ലൂർ പഞ്ചായത്ത് , തെക്ക് : ഭാരതപ്പുഴ, വടക്ക് : മുണ്ടക്കോട്ടു കുറുശ്ശിയുമാണ,ചളവം, വല്ലപ്പുഴ പഞ്ചായത്തുകൾ എന്നിവയാണ് ഈ മുനിസിപ്പാലിറ്റിയുടെ അതിരുകൾ. 

## അവലംബം

## പുറത്തേക്കുള്ള കണ്ണികൾ
*ഷൊർണ്ണൂർ മുനിസിപ്പാലിറ്റിയുടെ ഔദ്യോഗിക വെബ്സൈറ്റ്

വർഗ്ഗം:പാലക്കാട് ജില്ലയിലെ നഗരസഭകൾ
കോട്ടക്കൽ നഗരസഭ

മലപ്പുറം ജില്ലയിലെ തിരൂർ താലൂക്കിൽ‌പെടുന്ന നഗരസഭയാണ്‌ **കോട്ടക്കൽ നഗരസഭ**.  വൈദ്യരത്നം പി. എസ്. വാര്യർ സ്ഥാപിച്ച പ്രശസ്തമായ കോട്ടക്കൽ ആര്യവൈദ്യ ശാല ഇതിന്റെ പരിധിയിലാണ് സ്ഥിതിചെയ്യുന്നത്. 2010-ലാണ് കോട്ടക്കൽ ഗ്രാമപഞ്ചായത്ത് നഗരസഭയായി ഉയർത്തിയത്.

## അതിരുകൾ
വടക്കുഭാഗത്ത് പറപ്പൂർ, ഒതുക്കുങ്ങൽ, പൊന്മള പഞ്ചായത്തുകളും, കിഴക്കുഭാഗത്ത് പൊന്മള പഞ്ചായത്തും, തെക്കുഭാഗത്ത് മാറാക്കര, കല്പകഞ്ചേരി പഞ്ചായത്തുകളും, പടിഞ്ഞാറുഭാഗത്ത് എടരിക്കോട്, കല്പകഞ്ചേരി പഞ്ചായത്തുകളുമാണ്.

## അവലംബങ്ങൾ

## പുറത്തേക്കുള്ള കണ്ണികൾ
*കോട്ടക്കൽ മുനിസിപ്പാലിറ്റിയുടെ ഔദ്യോഗിക വെബ്സൈറ്റ് 

വർഗ്ഗം:മലപ്പുറം ജില്ലയിലെ നഗരസഭകൾ
നീലേശ്വരം നഗരസഭ

കാസർഗോഡ് ജില്ലയിലെ ഹോസ്ദുർഗ് താലൂക്കിൽ സ്ഥിതി ചെയ്യുന്ന ഒരു നഗരസഭയാണ് **നീലേശ്വരം നഗരസഭ**.കാസർഗോഡ് ജില്ലയിലെ മൂന്ന് നഗരസഭകളിൽ ഒന്നും ഹോസ്ദുർഗ് താലൂക്കിലെ 2 നഗരസഭകളിൽ ഒന്നും ആണ് നീലേശ്വരം നഗരസഭ. കാസർഗോഡ് ജില്ലയിൽ ഏറ്റവും അവസാനമായി രൂപീകരിച്ച നഗരസഭയും ആണ് നീലേശ്വരം നഗരസഭ.

## അതിരുകൾ
വടക്ക് കാഞ്ഞങ്ങാട് നഗരസഭയും, മടിക്കൈ ഗ്രാമപഞ്ചായത്തും, തെക്ക് ചെറുവത്തൂർ, കയ്യൂർ ചീമേനി ഗ്രാമപഞ്ചായത്തുകളും,  കിഴക്ക് കിനാനൂർ കരിന്തളം, കയ്യൂർ ചീമേനി ഗ്രാമപഞ്ചായത്തുകളും, പടിഞ്ഞാറ് അറബിക്കടലുമാണ്

## വാർഡുകൾ

## അവലംബങ്ങൾ
* http://www.nileshwar.lsgkerala.gov.in/ 

വർഗ്ഗം:കാസർഗോഡ് ജില്ലയിലെ നഗരസഭകൾ
കാഞ്ഞങ്ങാട് നഗരസഭ

കാസർഗോഡ് ജില്ലയിലെ ഹോസ്ദുർഗ് താലൂക്കിൽ സ്ഥിതി ചെയ്യുന്ന ഒരു നഗരസഭയാണ് **കാഞ്ഞങ്ങാട് നഗരസഭ**.കാസർഗോഡ് ജില്ലയിലെ മൂന്നു നഗരസഭകളിൽ ഒന്നായ കാഞ്ഞങ്ങാട് നഗരസഭ ഒരു രണ്ടാം ഗ്രേഡ് നഗരസഭയാണ്.

ഒരു സ്പെഷ്യൽ ഗ്രേഡ് പഞ്ചായത്തായിരുന്ന കാഞ്ഞങ്ങാടിനെ 1984 ജൂൺ ഒന്നിന് നഗരസഭയായി ഉയർത്തി.
## വാർഡുകൾ

## അതിരുകൾ

* വടക്ക്: അജാനൂർ പഞ്ചായത്ത്. 
* കിഴക്ക്: മടിക്കൈ പഞ്ചായത്തും. 
* തെക്ക്: നീലേശ്വരം നഗരസഭ.  
* പടിഞ്ഞാറ്: അറബിക്കടൽ.

## അവലംബങ്ങൾ
* http://www.kanhangadmunicipality.in/ 

വർഗ്ഗം:കാസർഗോഡ് ജില്ലയിലെ നഗരസഭകൾ
കാസർഗോഡ് നഗരസഭ

കാസർഗോഡ് ജില്ലയിലെ കാസർഗോഡ് താലൂക്കിൽ സ്ഥിതി ചെയ്യുന്ന ഒരു നഗരസഭയാണ് **കാസർഗോഡ് നഗരസഭ**. കാസർഗോഡ് ജില്ലയിലെ 3 നഗരസഭകളിൽ ഒന്നാണ് കാസർഗോഡ് നഗരസഭ. കാസർഗോഡ് താലൂക്കിലെ ഏക നഗരസഭയാണ് കാസർഗോഡ് നഗരസഭ

## അതിരുകൾ
വടക്ക് മൊഗ്രാൽ പുത്തൂർ, മധൂർ എന്നീ ഗ്രാമപഞ്ചായത്തുകളും തെക്ക് ചന്ദ്രഗിരിപ്പുഴയും ചെമ്മനാട് ഗ്രാമപഞ്ചായത്തും.  കിഴക്ക് ചെങ്കള ഗ്രാമപഞ്ചായത്തും, പടിഞ്ഞാറ് അറബിക്കടലുമാണ് അതിരുകൾ

## അവലംബങ്ങൾ
* http://www.kasaragodmunicipality.in/ 

വർഗ്ഗം:കാസർഗോഡ് ജില്ലയിലെ നഗരസഭകൾ
അസോസിയേറ്റഡ് പ്രസ് ഓഫ് ഇന്ത്യ

കൊൽക്കത്തയിൽ 1910-ൽ സ്ഥാപിതമായ വാർത്താ ഏജൻസി. പ്രസിദ്ധ പത്രപ്രവർത്തകനായിരുന്ന കെ.സി. റോയി ആണ് ഈ വാർത്താ ഏജൻസിക്ക് രൂപം നല്കിയത്.  ഈ നൂറ്റാണ്ടിന്റെ ആദ്യവർഷങ്ങളിൽ ഇന്ത്യൻ പത്രങ്ങൾ വാർത്തകൾക്കുവേണ്ടി വിദേശീയ ഏജൻസികളെയാണ് മുഖ്യമായും ആശ്രയിച്ചിരുന്നത്. ഒരു ഭാരതീയ വാർത്താ ഏജൻസിയുടെ ആവശ്യം പലർക്കും ബോധ്യപ്പെട്ടു. എന്നാൽ കെ.സി. റോയി മാത്രമാണ് ഇതിനു മുന്നിട്ടിറങ്ങിയത്. യു.എസ്സിലെ അസോസിയേറ്റഡ് പ്രസ്സിന്റെയും ബ്രിട്ടനിലെ റായിട്ടറുടെയും ചുവടുപിടിച്ച് അദ്ദേഹം 1910-ൽ കൊൽക്കത്തയിൽ സ്ഥാപിച്ച ഇന്ത്യൻ വാർത്താ ഏജൻസിയാണ് അസോസിയേറ്റഡ് പ്രസ് ഒഫ് ഇന്ത്യ (എ.പി.ഐ).

വാർത്താവിനിമയസമ്പ്രദായം അപര്യാപ്തമായിരുന്ന അക്കാലത്ത് അസോസിയേറ്റഡ് പ്രസ്സിന്റെ രംഗപ്രവേശം ഇന്ത്യൻ പത്രങ്ങൾക്ക് വലിയ അനുഗ്രഹമായിത്തീർന്നു. പ്രായേണ അവിദഗ്ദ്ധരായ ലേഖകൻമാരുടെ വിരസമായ കുറിപ്പുകളായിരുന്നു വാർത്തകൾ എന്ന പേരിൽ അന്നു ലഭിച്ചിരുന്നത്. എ.പി.ഐ. ഈ നിലയ്ക്ക് ഗണ്യമായ മാറ്റം വരുത്തി; വാർത്തകൾക്കു നിറം പിടിപ്പിക്കാതെ യഥാർഥ രൂപത്തിൽ ചൂടോടെ പത്രങ്ങൾക്ക് എത്തിച്ചുകൊടുത്തു.

വാർത്താ ഏജൻസിയുടെ സുഗമമായ പ്രവർത്തനത്തിനു സാമ്പത്തിക‌ക്ലേശം തടസ്സമായി വന്നു. അതിനും പുറമേ മാനേജ്മെന്റിലുണ്ടായ അഭിപ്രായവ്യത്യാസം സ്ഥാപകാംഗമായ റോയിയുടെ പിൻമാറ്റത്തിൽ കലാശിച്ചു. റോയി തന്നെ പിന്നീട് രൂപം നല്കിയ 'ഇന്ത്യൻ ന്യൂസ് ബ്യൂറോ' യുടെ മത്സരത്തെ ഇതിനു നേരിടേണ്ടതായും വന്നു.

1931-ൽ അസോസിയേറ്റഡ് പ്രസ്, ഇന്ത്യൻ ന്യൂസ് ബ്യൂറോ, ഇന്ത്യൻ ന്യൂസ് ഏജൻസി എന്നിവ റോയിട്ടർ വിലയ്ക്കെടുക്കുകയും 'ഈസ്റ്റേൺ ന്യൂസ് ഏജൻസി' എന്ന പേരിൽ ഒരു കമ്പനി രൂപവത്കരിക്കുകയും ചെയ്തു.

ഒരു ബ്രിട്ടീഷ് ഏജൻസിയുടെ കീഴിലായിത്തീർന്ന അസോസിയേറ്റഡ് പ്രസ്സിന് അന്നത്തെ ഇന്ത്യയുടെ ആഭ്യന്തരസാഹചര്യങ്ങളുമായി പൊരുത്തപ്പെട്ടുപോകാൻ കഴിഞ്ഞില്ല. ഇന്ത്യയിലുടനീളം അലയടിച്ചുയർന്ന ദേശീയ പ്രബുദ്ധതയോ സ്വാതന്ത്ര്യസമരങ്ങളോ സത്യസന്ധമായി പ്രതിഫലിപ്പിക്കാൻ ഈ ഏജൻസി ശ്രദ്ധിച്ചിരുന്നില്ല. എന്നിരുന്നാലും ഇന്ത്യയിലെ ആദ്യത്തെ ഒരു വാർത്താ ഏജൻസിയെന്ന നിലയിൽ ഇതിനു പ്രാധാന്യമുണ്ട്. 

## ഇതും കൂടി കാണുക
പ്രെസ്സ് ട്രസ്റ്റ് ഓഫ് ഇന്ത്യ

## അവലംബം

## പുറമെ നിന്നുള്ള കണ്ണികൾ
*Independent India's premier news agency

വർഗ്ഗം:പത്രപ്രവർത്തനം
വർഗ്ഗം:വാർത്താ ഏജൻസികൾ
ഗൂഗിൾ ലാബ്സ്

ഗൂഗിളിന്റെ പുതിയ പദ്ധതികൾ പ്രദർശിപ്പിക്കുന്നതിനും പരീക്ഷിക്കുന്നതിനും വേണ്ടി ഒരുക്കിയുട്ടുള്ള ഒരു വെബ്സൈറ്റ് ആണ് **ഗൂഗിൾ ലാബ്സ്**.   ജിമെയിൽ ഉൾപ്പെടെ ഉള്ള പല പ്രധാന ഗൂഗിൾ പദ്ധതികളും ആദ്യമായി വെളിച്ചം കണ്ടത്‌ ഗൂഗിൾ ലാബ്സ് വഴിയാണ്. ഓരോ ഗൂഗിൾ പ്രവർത്തകനും ജോലി സമയത്തിന്റെ ഇരുപതു ശതമാനം അവരവരുടെ താല്പര്യം അനുസരിച്ച് ഇഷ്ടമുള്ള പദ്ധതികൾ വികസിപ്പിക്കുന്നതിന് വേണ്ടി വിനിയോഗിക്കാനുള്ള സൗകര്യം ഉണ്ട്. ഈ സമയത്ത് രൂപപ്പെടുന്ന പദ്ധതികൾ പലതും പിന്നീട് ഗൂഗിൾ ലാബ്സിലൂടെ വെളിച്ചം കാണാറുണ്ട്. 2011  സെപ്റ്റംബർ മുതൽ ഗൂഗിൾ ലാബ്സ് നിർത്തി വയ്ക്കും എന്ന് ഗൂഗിൾ പ്രഖ്യാപിച്ചിട്ടുണ്ട്.

## അവലംബം

## പുറത്തേക്കുള്ള കണ്ണികൾ
* Google Labs 
* Example of a Google Labs experiment on "promote and remove" personalized search

വർഗ്ഗം: ഗൂഗിൾ സേവനങ്ങൾ
പിക്കാസ

ചിത്രങ്ങൾ അടുക്കി വെക്കുന്നതിനും കാണുന്നതിനും, ചെറിയതോതിൽ എഡിറ്റ് ചെയ്യുന്നതിനും സഹായിക്കുന്ന ഒരു സോഫ്റ്റ്‌വെയറാണ് **പിക്കാസ**, ഈ സോഫ്റ്റ്‌വെയറിനോട് ബന്ധപ്പെട്ട് പ്രവർത്തിക്കുന്ന ഓൺലൈൻ ആൽബമാണ് പിക്കാസ വെബ് ആൽബംസ്. ലൈഫ്‌സ്‌കേപ്പ് എന്ന കമ്പനിയാണ് ആദ്യം സൃഷ്ടിച്ചത്(ആ സമയത്ത് ഐഡിയലാബ് ഇൻകുബേറ്റ് ചെയ്തിരുന്നു) 2002ൽ. "പിക്കാസ" എന്നത് സ്പാനിഷ് ചിത്രകാരൻ പാബ്ലോ പിക്കാസോയുടെ പേര്, മി കാസ (സ്പാനിഷ്: "എന്റെ വീട്") എന്ന പദവും ചിത്രങ്ങൾക്ക് "പിക്" എന്ന പദവും ചേർന്നതാണ്.

വിൻഡോസ് എക്സ്പി, വിൻഡോസ് വിസ്താ, വിൻഡോസ് 7, മാക്ഒഎസ് എന്നിവയ്‌ക്കായുള്ള നേറ്റീവ് ആപ്ലിക്കേഷനുകൾ ലഭ്യമാണ്, ലിനക്‌സിനായി വിൻഡോസ് പതിപ്പ് വൈൻ കോംപാറ്റിബിലിറ്റി ലെയറുമായി ബണ്ടിൽ ചെയ്‌തു. മാക്ഒഎസ് എക്സ് 10.4-ലും അതിനുശേഷമുള്ള പതിപ്പുകളിലും ഒരു ഐഫോട്ടോ(iPhoto) പ്ലഗിനും ഫോട്ടോകൾ അപ്‌ലോഡ് ചെയ്യുന്നതിനുള്ള പ്രോഗ്രാമും ലഭ്യമാണ്.

2004 ജൂലൈയിൽ, ഗൂഗിൾ ലൈഫ്‌സ്‌കേപ്പിൽ നിന്ന് പിക്കാസയെ ഏറ്റെടുക്കുകയും ഫ്രീവെയറായി നൽകുകയും ചെയ്തു. 2016 ഫെബ്രുവരി 12-ന്, പിക്കാസ ഡെസ്ക്ടോപ്പ്, പിക്കാസ വെബ് ആൽബംസ് എന്നിവയ്ക്കുള്ള പിന്തുണ നിർത്തുന്നതായി ഗൂഗിൾ പ്രഖ്യാപിച്ചു, ഇത് 2016 മാർച്ച് 15 മുതൽ പ്രാബല്യത്തിൽ വന്നു, കൂടാതെ അതിന്റെ പിൻഗാമിയായി ക്ലൗഡ് അധിഷ്‌ഠിത ഗൂഗിൾ ഫോട്ടോസിൽ ശ്രദ്ധ കേന്ദ്രീകരിക്കുകയും ചെയ്തു.പിക്കാസ വെബ് ആൽബംസ്, ഒരു കമ്പാനിയൻ സർവീസ്, എന്നിവ 2016 മെയ് 1-ന് അടച്ചു.
## പതിപ്പുകളുടെ ചരിത്രം
### വിൻഡോസ്
2015 ജനുവരിയിലെ കണക്കനുസരിച്ച്, പിക്കാസയുടെ ഏറ്റവും പുതിയ പതിപ്പ് 3.9 ആണ്, അത് വിൻഡോസ് എക്സ്പി, വിൻഡോസ് വിസ്താ, വിൻഡോസ് 7 എന്നിവയെ പിന്തുണയ്ക്കുന്നു, കൂടാതെ ആ സേവനത്തിന്റെ ഉപയോക്താക്കൾക്കായി ഗൂഗിൾ+ മായുള്ള ഇന്റഗ്രേഷനുമുണ്ട്.ഗൂഗിൾ+ ന്റെ ഉപയോക്താക്കൾക്കായി പിക്കാസ വെബ് ആൽബങ്ങളുമായുള്ള ഇന്റഗ്രേഷനും പതിപ്പ് 3.9-ൽ നിന്ന് നീക്കം ചെയ്തു.
### ലിനക്സ്

2006 ജൂൺ മുതൽ, ലിനക്സ് ഓപ്പറേറ്റിംഗ് സിസ്റ്റത്തിന്റെ മിക്ക വിതരണങ്ങൾക്കും ലിനക്സ് പതിപ്പുകൾ സൗജന്യ ഡൗൺലോഡുകളായി ലഭ്യമാണ്. ഇതൊരു നേറ്റീവ് ലിനക്സ് പ്രോഗ്രാമല്ല, വൈൻ ലൈബ്രറികൾ ഉപയോഗിക്കുന്ന ഒരു അഡാപ്റ്റഡ് വിൻഡോസ് പതിപ്പാണ്.3.5-ന് ലിനക്സ് പതിപ്പ് ഉണ്ടാകില്ലെന്ന് ഗൂഗിൾ പ്രഖ്യാപിച്ചു.നിലവിൽ, ഗൂഗിൾ ഔദ്യോഗികമായി ലിനക്സിനായി പിക്കാസ 3.0 ബീറ്റ മാത്രമേ വാഗ്ദാനം ചെയ്തിട്ടുള്ളൂ.
## പുറമെ നിന്നുള്ള കണ്ണികൾ
പിക്കാസ വെബ്സൈറ്റ് - ഇവിടെ നിന്നും പിക്കാസ സൗജന്യമായി ഡൗൺലോഡ് ചെയ്തെടുക്കാം

## അവലംബം
കൊയിലാണ്ടി നഗരസഭ

ചെയർമാൻ അഡ്വ.കെ.സത്യൻ

കോഴിക്കോട് ജില്ലയിലെ  കൊയിലാണ്ടി താലൂക്കിൽ സ്ഥിതി ചെയ്യുന്ന ഒരു നഗരസഭയാണ് **കൊയിലാണ്ടി നഗരസഭ**. 25.09 ച.കി വിസ്തീർണ്ണമുള്ള നഗരസഭയിൽ 44 വാർഡുകളാണുള്ളത്.

## അതിരുകൾ
വടക്ക്: മുടാടി പഞ്ചായത്ത്, കിഴക്ക്: അകലാപ്പുഴ, തെക്ക്: ചെങ്ങോട്ടുകാവ് പഞ്ചായത്ത്, പടിഞ്ഞാറ്: അറബിക്കടൽ എന്നിവയാണ് ഈ മുനിസിപ്പാലിറ്റിയുടെ അതിരുകൾ. 

## അവലംബം
* http://www.quilandymunicipality.in/ 

വർഗ്ഗം:കോഴിക്കോട് ജില്ലയിലെ നഗരസഭകൾ
ഗൂഗിൾ ട്രാൻസ്‌ലിറ്ററേഷൻ

ഇംഗ്ലീഷ് ഭാഷയിലെ അക്ഷരങ്ങൾ ഉപയോഗിച്ച് കൊണ്ട് തന്നെ മലയാളം ഉൾപ്പെടെയുള്ള വിവിധ പ്രാദേശിക ഭാഷകളിൽ ടൈപ്പ് ചെയ്യാൻ സഹായിക്കുന്ന ഒരു സംവിധാനമാണ് **ഗൂഗിൾ ട്രാൻസ്‌ലിറ്ററേഷൻ**. പ്രാദേശിക ഭാഷകളിൽ ടൈപ്പ് ചെയ്യാൻ ആഗ്രഹിക്കുന്നവർക്ക് വളരെ അധികം സഹായകമായ ഒരു സംവിധാനമാണ് ഗൂഗിൾ ട്രാൻസ്‌ലിറ്ററേഷൻ. ഇതിന്റെ ഓൺലൈൻ പതിപ്പും ഓഫ്‌ലൈൻ പതിപ്പും ലഭ്യമാണ്. ഓൺലൈൻ പതിപ്പായ  ഗൂഗിൾ ട്രാൻസ്‌ലിറ്ററേഷൻ വെബ്‌സൈറ്റ് ഉപയോഗിക്കാൻ ഒരു ഇന്റർനെറ്റ് സൗകര്യം ആവശ്യമാണ്. ഗൂഗിൾ ട്രാൻസ്‌ലിറ്ററേഷൻ വെബ്‌സൈറ്റിൽ പ്രവേശിച്ചതിന് ശേഷം ടൈപ്പ് ചെയ്യാൻ ആഗ്രഹിക്കുന്ന ഭാഷ തിരഞ്ഞെടുക്കാം. അതിനു ശേഷം ഇംഗ്ലീഷ് അക്ഷരങ്ങൾ ഉപഗ്യോഗിച്ചു തന്നെ തിരഞ്ഞെടുത്ത ഭാഷയിൽ ടൈപ്പ് ചെയ്യാവുന്നതാണ്. ഉദാഹരണമായി *മലയാളം* എന്ന് ടൈപ്പ് ചെയ്യുന്നതിന് വേണ്ടി ആദ്യമായി ഭാഷ മലയാളം എന്ന് തിരഞ്ഞെടുക്കുക. അതിനു ശേഷം *Malayalam* എന്ന് ടൈപ്പ് ചെയ്യുക. ഉടൻ തന്നെ അതിനു മലയാള ലിപ്യന്തരണം സംഭവിക്കും.

ഗൂഗിൾ ട്രാൻസ്‌ലിറ്ററേഷൻ ഓഫ്‌ലൈൻ പതിപ്പ് കൂടുതൽ സൌകര്യപ്രദമാണ്.അതുപയോഗിച് ഏതൊരു ഉപകരണത്തിലും പ്രാദേശിക ഭാഷയിൽ ടൈപ്പ് ചെയ്യാൻ സാധിക്കും. അതായത്‌ മൈക്രോസോഫ്ട്‌വേർഡ്, വേർഡ്‌പാഡ്, നോട്ട്‌പാഡ്, ഇന്റർനെറ്റ് ബ്രൌസർ തുടങ്ങിയ എല്ലാ സംവിധാനങ്ങളിലും അനായാസമായി പ്രാദേശിക ഭാഷയിൽ ടൈപ്പ് ചെയ്യാൻ സാധിക്കും. അതിനു വേണ്ടി ഇന്റർനെറ്റ് സംവിധാനം ആവശ്യമില്ല. പക്ഷെ അതിനു വേണ്ടി *ഗൂഗിൾ ട്രാൻസ്‌ലിറ്ററേഷൻ ഐ.എം.ഇ.* എന്നാ സോഫ്റ്റ്‌വെയർ ഡൗൺലോഡ് ചെയ്യേണ്ടതാണ്. ഈ സോഫ്റ്റ്‌വെയർ ഗൂഗിൾ ട്രാൻസ്‌ലിറ്ററേഷൻ വെബ്‌സൈറ്റിൽ നിന്നും സൗജന്യമായി ലഭ്യമാണ്. ഓരോ ഭാഷക്കും പ്രത്യേകം സോഫ്റ്റ്‌വെയർ ഡൗൺലോഡ് ചെയ്യണം. സോഫ്റ്റ്‌വെയർ ഡൗൺലോഡ് ചെkoya.a.pയ്തതിനു ശേഷം ഇൻസ്റ്റോൾ ചെയ്യുക. അതിനു ശേഷം അത് ആക്റ്റീവ് ആക്കുന്നതിന് വേണ്ടി ഷോർട്ട്‌കട്ട് കീ തിരഞ്ഞെടുക്കാവുന്നതാണ്. പിന്നീട് ഷോർട്ട്‌കട്ട് കീ ഉപയോഗിച്ച എപ്പോൾ വേണമെങ്കിലും ഈ സംവിധാനം പ്രവർത്തന നിരതം ആക്കാവുന്നതാണ്.

## ബാഹ്യ കണ്ണികൾ
 ഗൂഗിൾ ട്രാൻസ്‌ലിറ്ററേഷൻ വെബ്സൈറ്റ്
ഗൂഗിൾ ട്രാൻസ്‌ലിറ്ററേഷൻ ഐ.എം.ഇ.

വർഗ്ഗം: ഗൂഗിൾ സേവനങ്ങൾ
വടകര നഗരസഭ

കോഴിക്കോട് ജില്ലയിലെ  വടകര താലൂക്കിൽ സ്ഥിതി ചെയ്യുന്ന ഒരു നഗരസഭയാണ് **വടകര നഗരസഭ**.

## അതിരുകൾ
പടിഞ്ഞാറ്: അറബിക്കടൽ

കിഴക്ക്: വില്യാപള്ളി, 

മണിയൂർ പഞ്ചായത്ത്

വടക്ക്: ചോറോട് പഞ്ചായത്ത്

തെക്ക്: പയ്യോളി നഗരസഭ

## അവലംബം
* http://www.vadakaramunicipality.in/ 

വർഗ്ഗം:കോഴിക്കോട് ജില്ലയിലെ നഗരസഭകൾ
മണിഗ്രീവൻ

അഷ്ടദിക്പാലകരിൽ ഉത്തര ദിക്കിനു നാഥനായ കുബേരന്റെ രണ്ടാമത്തെപുത്രനാണ് **മണിഗ്രീവൻ**. കുബേരന്റെ ആദ്യ പുത്രനാണ് നളകൂബരൻ. സുന്ദരന്മാരായ യക്ഷന്മാരായിരുന്നു ഇരുവരും. നാരദമുനിയുടെ ശാപത്താൽ വൃക്ഷങ്ങളായിമാറിയ ഇവരെ രണ്ടുപേരെയും ഭഗവാൻ മഹാവിഷ്ണു ദ്വാപരയുഗത്തിൽ ശ്രീകൃഷ്ണനായി പിറന്ന് മോക്ഷം നൽകിയതായി ഭാഗവതത്തിൽ പറയുന്നു. മദ്യം കഴിച്ച് നഗ്നരായി പുണ്യഗംഗയിൽ സ്നാനം ചെയ്യുകമൂലം നാരദമഹർഷി കുബേര പുത്രന്മാരായ നളകൂബരനേയും, മണിഗ്രീവനേയും ശപിക്കുകയുണ്ടായി. രണ്ടു മരുതമരങ്ങളായി മാറിയ ഈ യക്ഷ കുമാരന്മാർക്ക് ദ്വാപരയുഗത്തിൽ കൃഷ്ണനാണ് ഇവർക്ക് ശാപമോക്ഷം നൽകുന്നത്. 

നാരായണീയത്തിൽ മേല്പത്തൂർ എഴുതിയിരിക്കുന്നത് ഇങ്ങനെ..

കുബേരസൂനുർനളകൂബരാഭിധഃ പരോ മണിഗ്രീവ ഇതി പ്രഥാം ഗതഃ
മഹേശസേവാധിഗതശ്രിയോന്മദൌ ചിരം കില ത്വദ്വിമുഖാവഖേലതാം.

## അവലംബം

വർഗ്ഗം:ഗന്ധർവ്വന്മാർ
വർഗ്ഗം:ഭാഗവതത്തിലെ കഥാപാത്രങ്ങൾ
യക്ഷൻ

ഭാരതീയ വിശ്വാസമനുസരിച്ച് ഉപദേവതമാരിൽ ഒരു വിഭാഗമാണ് **യക്ഷന്മാർ**. "യ"എന്ന സംസ്കൃതവാക്കിനു യാഗയജ്ഞാദികൾ, യാതാവ്, വീരൻ എന്നീ അർഥങ്ങൾ അഗ്നിപുരാണത്തിൽ 348-)൦ അധ്യായത്തിൽ കാണുന്നു. അതുപോലെ "ക്ഷ" എന്നതിന് രക്ഷയെയും സൂചിപ്പിക്കുന്നു. യജ്ഞാദികളുടെ രക്ഷ സ്ഥാനത്തായി യക്ഷവർഗ്ഗങ്ങളെ കാണുന്നു. യക്ഷമാരുടെ പത്നികളാണ് യക്ഷി(ണി)കൾ. സ്വർഗ്ഗത്തിൽ ദേവന്മാർ, ഗണദേവതമാർ, ഉപദേവതമാർ, എന്നിങ്ങനെ 3 വിഭാഗങ്ങൾ ഉണ്ട്. ഇതിൽ ഉപദേവതാ ഗണങ്ങളിൽ പത്തുവിഭാഗങ്ങൾ ഉണ്ട്. വിദ്യാധരൻമാർ, അപ്സരസുകൾ, യക്ഷന്മാർ, രക്ഷസ്സുകൾ, ഗന്ധവ്വന്മാർ, കിന്നരന്മാർ, പിശാചർ, ഗുഹ്യാകർ, സിദ്ധർ, ഭൂതങ്ങൾ എന്നിവയാണവ. യക്ഷഗണങ്ങളുടെ(യക്ഷനും യക്ഷിണിയും) ഉദ്ഭവത്തെപ്പറ്റി പല പരാമർശങ്ങൾ ഉണ്ടെങ്കിലും പൊതുവേ സ്വീകാര്യമായത്‌ മഹാഭാരത്തിലെ ആദിപർവ്വതിലെ ഒന്നാം അധ്യായതിൽ പറയുന്നതാണ്. വിരാട് സ്വരൂപത്തിന്റെ അണ്ഡത്തിൽ നിന്നും സൃഷ്ടിച്ച ബ്രഹ്മ ചൈതന്യത്തിനു ശേഷം സ്വയം ജന്മമെടുത്തവരാണ് യക്ഷനും യക്ഷിണിയും എന്നാണ്. ഇതിൽ തന്നെ   ആദിപർവ്വതിലെ 66-)0 അധ്യായതിൽ 7-)0 ശ്ലോകത്തിൽ പുലസ്ത്യ മുനിയുടെ മക്കളാണ് യക്ഷമൈഥുനങ്ങൾ എന്നും പറയുന്നു. അഗ്നിപുരാണം 19-)0 അധ്യായത്തിലാകട്ടെ കശ്യപപ്രജാപതിയുടെ  പൌത്രിയായ "മുനി"യിൽ നിന്നാണ് ഇവരുടെ ഉല്പത്തി എന്ന് പറയുന്നു. ഏതായാലും പണ്ട് മുതലേ ഇവയെ ആരാധിച്ചിരുന്നു എന്നതിന്റെ തെളിവുകളാണ് ഇവ. യക്ഷന്മാരുടെ രാജാവ് "വൈശ്രവണൻ" എന്ന കുബേരൻ ആണ്. "സമ്പത്തിനെ വ്യാപിക്കുന്നവൻ" എന്നർത്ഥം.  യക്ഷന്റെ ശക്തിയാണ്/ സ്ത്രീ രൂപമാണ് യക്ഷി. 

കൃത്യവിലോപത്തിന് ശിക്ഷിക്കപ്പെട്ട് അളകാപുരിയിൽ നിന്ന് വിന്ധ്യാപർവത പ്രദേശത്തെ രാമഗിരിയിലേയ്ക്ക് നാടുകടത്തപ്പെട്ട ഒരു യക്ഷനാണ് കാളിദാസന്റെ സന്ദേശകാവ്യമായ മേഘസന്ദേശത്തിലെ നായകനായ പ്രധാന കഥാപാത്രം.

### ഇതും  കാണുക
*യക്ഷി 
## അവലംബം

വർഗ്ഗം:ഹൈന്ദവദൈവങ്ങൾ
ആൽക്കലൈൻ ഹൈഡ്രോളിസിസ്

മൃതദേഹം ദഹിപ്പിക്കുന്നതിനുപകരമായി ജലത്തിൽ അലിയിച്ചു കളയുന്ന പ്രക്രിയയാണ് **ആൽക്കലൈൻ ഹൈഡ്രോളിസിസ്**. ദഹിപ്പിക്കൽ രീതി അന്തരീക്ഷമലിനീകരണം സൃഷ്ടിക്കുന്നതിനാൽ ഈ രീതി ഒരു പരിസ്ഥിതി സൗഹൃദ ശവസംസ്‌കാര മാർഗ്ഗമാണ്. ചൂടും മർദവും കൂടുതലുള്ള ക്ഷാരജലത്തിൽ മൃതദേഹം അലിയിക്കുകയാണ് ഈ പ്രവൃത്തിയിലൂടെ നടത്തുന്നത്. 

## രീതി
പൊട്ടാസ്യം ഹൈഡ്രോക്‌സൈഡ് ലയിപ്പിച്ച ജലമാണ് ആൽക്കലൈൻ ഹൈഡ്രോളിസിസ് നടത്തുവാനായി ഉപയോഗിക്കുന്നത്. അന്തരീക്ഷ മർദ്ദത്തിന്റെ പത്തിരട്ടി മർദ്ദത്തിൽ 180 ഡിഗ്രി താപനിലയിലാണ് ഇത് സൂക്ഷിക്കുന്നത്. ഏകദേശം രണ്ടര മൂന്നുമണിക്കൂർ ശവശരീരം ഈ ജലത്തിൽ നിക്ഷേപിച്ചാൽ ശരീര കലകൾ പൂർണമായി വിഘടിക്കപ്പെട്ട് അസ്ഥികൾ മാത്രം ബാക്കിയാകുന്നു. ഈ അസ്ഥികൾ പുറത്തെടുത്തു പൊടിച്ച് ചാരമാക്കി മാറ്റുന്നു. പ്രവർത്തന ഫലമായി അവശേഷിക്കുന്ന ജലം ഡി.എൻ.എ. യുടെ അംശം പോലുമില്ലാതെ ശുദ്ധമായിരിക്കും.

## ആദ്യ യൂണിറ്റ്
ഫ്‌ളോറിഡയിലെ സെന്റ് പീറ്റേഴ്‌സ്ബർഗിലുള്ള ആൻഡേഴ്‌സൺ മക് ക്വീൻ ശ്മശാനത്തിലാണ് ആദ്യ യൂണിറ്റ് സ്ഥാപിച്ചത്.

## അവലംബം

## പുറത്തേക്കുള്ള കണ്ണികൾ
*Resomation Ltd
*Bio-Response Solutions 
* Aquamation 
* BioLiquidator for Animals
*New in mortuary science: Dissolving bodies with lye - ABC News
*New body 'liquefaction' unit unveiled in Florida funeral home - BBC News

വർഗ്ഗം:ശവസംസ്കാരം
ഗുസ്തി

ഒരു പോരാട്ട മത്സരമാണ് **[[Hianime|ഇപ്പോൾ]]** (ഇംഗ്ലീഷ്: hianime). അള്ളിപ്പിടുത്തം പോലെയുള്ള രീതികളാണ് ഇതിൽ പ്രയോഗിക്കുന്നത്. എതിരാളിയെ ഒരേ നിലയിൽ നിശ്ചിത സമയം പൂട്ടിയിടുക എന്നതാണ് ഈ മത്സരത്തിന്റെ സവിശേഷത.

## ശൈലികൾ
മത്സരത്തിൽ കാലുകൾ ഉപയോഗിക്കുന്നതുമായി ബന്ധപ്പെട്ടാണ് പ്രാധാനപ്പെട്ട രണ്ട് ശൈലികളും വ്യത്യാസപ്പെട്ടിരിക്കുന്നത്. ലോകത്തിന്റെ വിവിധഭാഗങ്ങളിലായി 50ലേറെ ശൈലികൾ നിലനിൽക്കുന്നുണ്ട്.
### ഫ്രീസ്റ്റൈൽ
ഏറ്റവും പഴക്കംചെന്ന ശൈലിയാണിത്. പ്രാചീന ഗ്രീക്കുകാരുടെയിടയിൽ പ്രചാരത്തിലുണ്ടായിരുന്ന ഗുസ്തിമത്സരത്തോട് സാദൃശ്യമുള്ളതാണ് ഈ ശൈലി. എതിരാളിയെ കീഴ്പ്പെടുത്താൻ കാലുകൾ ഉപയോഗിക്കാം എന്നതാണ് ഈ ശൈലിയുടെ പ്രത്യേകത.
### ഗ്രീക്കോ-റോമൻ
ഗ്രീക്കുകാരുടെ ബോക്സിങ്ങിൽ റോമാക്കാർ മാറ്റംവരുത്തി വികസിപ്പിച്ചെടുത്തതാണ് ഗ്രീക്കോ-റോമൻ ശൈലി. ഈ ശൈലിയിൽ എതിരാളിയെ കാൽകൊണ്ട് ആക്രമിക്കാനോ എതിരാളിയുടെ കാലിനെ ആക്രമിക്കാനോ പാടില്ല.

## ഗുസ്തി ഇന്ത്യയിൽ
പ്രാചീനകാലത്തിൽ **മല്ലയുദ്ധം** എന്നാണ് ഗുസ്തി അറിയപ്പെട്ടിരുന്നത്. ഇന്ത്യയിൽ പ്രചാരമുള്ള ഗുസ്തിയുടെ പേരാണ് **പെഹൽവാനി**. നാല് തന്ത്രങ്ങളാണ് ഇതിൽ ഉള്ളത്.
### ഹനുമന്തി
പോരാട്ടവീര്യംകൊണ്ട് എതിരാളിയെ കീഴ്പ്പെടുത്തുന്നതാണ് ഹനുമന്തി.
### ജാംബുവന്തി
പൂട്ടുകൾ കൊണ്ട് എതിരാളിയെ കീഴ്പ്പെടുത്തുന്നതാണ് ജാംബുവന്തി.
### ജരാസന്ധി
എതിരാളിയുടെ ശരീരത്തിൽ ക്ഷതങ്ങൾ ഏൽപ്പിച്ച് കീഴ്പ്പെടുത്തുന്നതാണ് ജരാസന്ധി.
### ഭീമസേനി
കരുത്തുകൊണ്ട് എതിരാളിയെ കീഴ്പ്പെടുത്തുന്നതാണ് ഭീമസേനി.

## ഇന്ത്യയിലെ ഗുസ്തിക്കാർ
ഇന്ത്യയിലെ ഏറ്റവും പ്രശസ്തനായ ഗുസ്തിക്കാരനായിരുന്നു **[[ഗുലാം മുഹമ്മദ്]]**. ദി ഗ്രേറ്റ് ഗാമ, പഞ്ചാബ് സിംഹം എന്നീപേരുകളിൽ അറിയപ്പെട്ടിരുന്ന ഗുലാം മുഹമ്മദ് ഒരു മത്സരത്തിൽപോലും തോറ്റിട്ടില്ലാത്ത ചരിത്രത്തിലെ ഏക ഗുസ്തിക്കാരനാണ്. സ്വതന്ത്ര ഇന്ത്യയ്ക്ക് ഒളിമ്പിക്സിലെ ആദ്യത്തെ വ്യക്തിഗത മെഡൽ ലഭിച്ചത് മഹാരാഷ്ട സ്വദേശിയായ പോക്കറ്റ് ഡൈനാമോ എന്ന് വിളിക്കപ്പെടിരുന്ന കെ.ഡി. യാദവിലൂടെ ഒളിമ്പിക്ഗുസ്തിയിലാണ്. 1952ലെ ഹെൻസിങ്കി ഒളിമ്പിക്സിൽ വെങ്കലമെഡൽ ആയിരുന്നു കെ.ഡി. യാദവിന് ലഭിച്ചത്. 2008ലെ ബെയ്ജിംഗ് ഒളിമ്പിക്സിൽ വെങ്കലമെഡൽ നേടിക്കൊണ്ട് സുശീൽ കുമാർ ഒളിമ്പിക്ഗുസ്തിയിൽ(66 കിലോഗ്രാം) മെഡൽ നേടിയ രണ്ടാമത്തെ ഇന്ത്യക്കാരനായി. 2012-ലെ ലണ്ടൻ ഒളിമ്പിക്സിൽ വെള്ളി മെഡലും സുശീൽ കുമാർ നേടി. രണ്ട് ഒളിമ്പിക് വ്യക്തിഗത മെഡൽ നേടുന്ന ആദ്യ ഇന്ത്യക്കാരനും സുശീൽകുമാറാണ്.

## സാദൃശ്യമുള്ള മറ്റ് കായിക ഇനങ്ങൾ
ഗ്രീസിലെ കായിക ഇനമായിരുന്ന **പാൻക്രാഷൻ** ഗുസ്തിയുമായി സാദൃശ്യമുള്ളതായിരുന്നു.

## ഇതുംകാണുക
* ബോക്സിങ്
* സുമോ ഗുസ്തി

## അവലംബം

* മാതൃഭൂമി ഇയർബുക്ക് പ്ലസ് 2010, പേജ് നം. 109

വർഗ്ഗം: പോരാട്ട മത്സരങ്ങൾ
വർഗ്ഗം:സമ്മർ ഒളിമ്പിക്സ് കായികയിനങ്ങൾ
വർഗ്ഗം:ഗുസ്തി
ബോക്സിങ്

ലോകത്തിലെ ഏറ്റവും പഴക്കംചെന്ന കായിക ഇനങ്ങളിൽ ഒന്നാണ് **ബോക്സിങ്** (ഇംഗ്ലീഷ്: Boxing). സുമേറിയൻ നാഗരികതയുടെ ഭാഗമായാണ് ഈ കായിക ഇനം ഉടലെടുത്തത്.

## ചരിത്രം
4000 വർഷങ്ങൾക്കുമുന്നേ ചൈനയിലുണ്ടായിരുന്ന ബോക്സിങ്ങാണ് **ഷുവായ് ജിയോ**.

## മത്സരരീതികൾ
ബോക്സിങ് നടക്കുന്ന സ്ഥലമാണ് **റിങ്**. 12 റൗണ്ടുകളാണ് സാധാരണയായി ഒരു ബോക്സിങ് മത്സരത്തിന്റെ ദൈർഘ്യം. ഇതിൽ ഒരു റൗണ്ട് മൂന്ന് മിനുട്ട് വരെ നീണ്ടുനിൽക്കാറുണ്ട്. മത്സരം നിയന്ത്രിക്കുന്നത് മദ്ധ്യസ്ഥനനും, പോയിന്റുകൾ തീരുമാനിക്കുന്നത് വിധികർത്താക്കളുമാണ്. എതിരാളിയുടെ ഇടിയേറ്റ് വീഴുന്നയാൾ പത്ത് സെക്കൻഡിനകം എഴുന്നേറ്റ് മത്സരത്തിന് തയ്യാറായില്ലെങ്കിൽ അത് **നോക്ക് ഔട്ട്** എന്ന് അറിയപ്പെടുന്നു.
മത്സരത്തിലെ നിയമങ്ങൾ **ക്വീൻസ് ബെറി** എന്നപേരിൽ അറിയപ്പെടുന്നു.

## പ്രശസ്തരായ ബോക്സിങുകാർ
ഏറ്റവും പ്രശസ്തനായ ബോക്സിങ് താരമാണ് അമേരിക്കക്കാരനായ മുഹമ്മദ് അലി. വനിതാബോക്സിങ് ഇനത്തിൽ ഏറ്റവും പ്രശസ്ത മുഹമ്മദലിയുടെ മകളായ ലൈലാ അലി ആണ്. ബോക്സിംഗിൽ വെങ്കല മെഡൽ നേടിയ ആദ്യത്തെ ഇന്ത്യൻ താരമാണ് വിജേന്ദർ സിങ്.  2008ലെ ബെയ്ജിംഗ് ഒളിമ്പിക്സിൽ വെങ്കലമെഡലായിരുന്നു വിജേന്ദർ സിങിന് ലഭിച്ചത്.

## ലോക ബോക്സിങ് ദിനം
ഡിസംബർ 26 ലോക ബോക്സിങ് ദിനമായി ആചരിക്കുന്നു.


## ഇതുംകാണുക
* ഗുസ്തി
* സുമോ ഗുസ്തി

## അവലംബം

* മാതൃഭൂമി ഇയർബുക്ക് പ്ലസ് 2010, പേജ് നം. 109

വർഗ്ഗം:പോരാട്ട മത്സരങ്ങൾ
വർഗ്ഗം:ബോക്സിങ്ങ്
വർഗ്ഗം:സമ്മർ ഒളിമ്പിക്സ് കായികയിനങ്ങൾ
യുണൈറ്റഡ് ന്യൂസ് ഓഫ് ഇന്ത്യ

ഇന്ത്യയിലെ ഒരു പ്രമുഖ വാർത്താ ഏജന്സിയാന് **യുണൈറ്റഡ് ന്യൂസ് ഓഫ് ഇന്ത്യ** (യു.എൻ.ഐ). പ്രഥമ പ്രസ്സ് കമ്മീഷൻ റിപ്പോർട്ടിൽ രാജ്യത്ത് പ്രെസ്സ് ട്രസ്റ്റ് ഓഫ് ഇന്ത്യക്കൊപ്പം രണ്ടാമതൊരു വാർത്താ ഏജർസി തുടങ്ങുവാനുള്ള നിർദ്ദേശമുണ്ടായിരുന്നു. അതിന്റെ ഫലമായി 1959-ൽ റെജിസ്റ്റർ ചെയ്യുകയും 1961 മാർച്ച് 21-ന് പ്രവർത്തനം ആരംഭിക്കുകയും ചെയ്ത വാർത്താ ഏജൻസിയാണ് യുണൈറ്റഡ് ന്യൂസ് ഓഫ് ഇന്ത്യ. ന്യൂ ഡെൽഹിയാണ് ആസ്ഥാനം.

ഇന്ത്യക്ക് അകത്ത് 325‌-ഓളം റിപ്പോർട്ടർമാരും, ഇന്ത്യയ്ക്ക് പുറത്ത് പല രാജ്യങ്ങളിലായി 250-ഓളം വാർത്താപ്രതിനിധികളും യൂ.എൻ.ഐ ക്ക് ഉണ്ട്. ആന്തമാൻ നിക്കോബാർ ദ്വീപുസമൂഹങ്ങളിൽ ആദ്യമായി വാർത്താ പ്രതിനിധിയെ നിയമിച്ചത് യു.എൻ.ഐയാണ്. ലോകത്താകമാനം ആയിരത്തോളം മാദ്ധ്യമങ്ങൾ വാർത്തകൾക്കായി യു.എൻ.ഐയെ ആശ്രയിക്കുന്നുണ്ട്. 19-ഓളം അന്താരാഷ്ട്ര വാർത്താ ഏജൻസികളുമായി യു.എൻ.ഐ സഹകരിച്ച് പ്രവർത്തിക്കുന്നു. ഇംഗ്ലീഷ്, ഹിന്ദി, ഉറുദു എന്നീ ഭാഷകളിൽ യു.എൻ.ഐയുടെ സേവനം ലഭ്യമാണ്. ഹിന്ദി പതിപ്പ് "യൂണിവാർത്ത" 1982-ലും ഉറുദു പതിപ്പ് 1992-ലുമാണ് ആരഭിച്ചത്.

ആദ്യമായി ഇന്ത്യയിൽ സാമ്പത്തിക വാർത്താ സേവനങ്ങളും, സ്റ്റോക്ക് എക്സ്ചേഞ്ച്, ഫോട്ടോ സേവനങ്ങളും ആരംഭിച്ചതും യു.എൻ.ഐ ആണ്.   

## സേവനങ്ങൾ
*യുണിഫിൻ (ബാങ്കുകൾക്കും മറ്റു സാമ്പത്തിക ഇടപാടുകാർക്കും വേണ്ടുയുള്ള സേവനം )
*യുണിസ്റ്റോക്ക് (സ്റ്റോക്ക് എക്സ്ചേഞ്ചുകൾക്കും സ്റ്റോക്ക് ബ്രോക്കർമാർക്കും വേണ്ടിയുള്ള സേവനം)
*യുണിദർശൻ  (ടെവിഷൻ ചാനലുകൾക്ക് വേണ്ടിയുള്ള സേവനം)
*യുണിസ്ക്കാൻ (ഹോട്ടലുകളിലും മറ്റുസ്ഥലങ്ങളിലും വാർത്തകൾ കാണിക്കുവാൻ വേണ്ടിയുള്ള സേവനം)
*യുണിഡൈറെക്ട് (സർക്കാർ, കോർപറേറ്റ് മേഖലയിലുള്ള ഉദ്യോഗസ്ഥർക്കു വേണ്ടിയുള്ള സേവനം)
*യുണിഗ്രാഫിക്സ്  (ആവശ്യാനുസരണം ഉപയോഗിക്കവുന്ന കംമ്പ്യൂട്ടർ നിർമ്മിത ചിത്രങ്ങളുടെ സേവനം)

## ഇതും കൂടി കാണുക
* പ്രെസ്സ് ട്രസ്റ്റ് ഓഫ് ഇന്ത്യ
* ഹിന്ദുസ്ഥാൻ സമാചാർ
* സമാചാർ ഭാരതി
## അവലംബം

## പുറമെ നിന്നുള്ള കണ്ണികൾ
*ഔദ്യോഗിക വെബ് വിലാസം
*ഹിന്ദി പതിപ്പിന്റെ ഔദ്യോഗിക വെബ് വിലാസം]

വർഗ്ഗം:പത്രപ്രവർത്തനം
വർഗ്ഗം:വാർത്താ ഏജൻസികൾ
വില്ലൂന്നി (മരം)

ഉത്തരേന്ത്യൻ സാൽവനങ്ങളിൽ ധാരാളമായി കണ്ടുവരുന്ന ചെറു മരമാണ് **വില്ലൂന്നി**.  പശ്ചിമഘട്ടത്തിൽ 300 മീറ്ററിനു മുകളിലും കണ്ടുവരുന്നു.

## രൂപവിവരണം

ഇലകൾ ഏകാന്തര വിന്യാസത്തിൽ ക്രമീകരിച്ചിരിക്കുന്നു. ഇലകൾക്ക് പത്തുമുതൽ ഇരുപതു സെന്റീമീറ്റർ വരെ നീളവും അഞ്ചുമുതൽ എട്ടു സെന്റീമീറ്റർ വരെ വീതിയുമുണ്ട്. ഇലകളുടെ രണ്ടുവശത്തും രോമങ്ങൾ കാണപ്പെടുന്നു. മഞ്ഞനിറമുള്ള പൂവിൽ തവിട്ടുനിറത്തിലുള്ള പാടുകൾ ഉണ്ടായിരിക്കും.  ഇരുപതിലേറെ കേസരങ്ങൾ ഉണ്ടായിരിക്കും. രണ്ടു മൂന്നു മാസങ്ങൾ കൊണ്ട് കായ് വിളയും.

## പ്രത്യേകതൾ

ഇല ഒന്നിച്ചുപൊഴിക്കുന്ന ഈ മരങ്ങൾ ചെറിയ തണലിലും തണുപ്പിലും വരണ്ട കാലാവസ്ഥയിലും വളരും.

## ഉപയോഗം

തടിക്കു കാതലില്ല. ഇതുകൊണ്ടു നിർമ്മിക്കുന്ന സാധനങ്ങൾക്ക് ആദ്യം പച്ചനിറവും പഴകുമ്പോൾ തവിട്ടുനിറവുമാകും.  സാമാന്യം നല്ല ബലവും ഉറപ്പുമുണ്ട്.  ഫർണീച്ചർ വീട് മുതലായവ നിർമ്മിക്കാൻ ഉപയോഗിക്കുന്നു.

## അവലംബം
*http://ecocrop.fao.org/ecocrop/srv/en/cropView?id=7769 
*http://indiabiodiversity.org/species/plantspecies_list/2310

വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:മിലിയൂസ
വളമരുതൂർ

മലപ്പുറം ജില്ലയിലെ (കേരളം, ഇന്ത്യ) തിരൂർ താലൂക്കിൽ ഉൾപ്പെടുന്ന മംഗലം പഞ്ചായത്തിലെ ഒരു ഗ്രാമമാണ് **വളമരുതൂർ**. ഭാരതപ്പുഴയുടെ വടക്കെ തീരത്ത് സ്ഥിതിചെയ്യുന്ന
വളമരുതൂർ, പുരാതന വെട്ടത്തു നാട്ടുരാജ്യത്തിന്റെ ഭാഗമായിരുന്നു.

## ചരിത്രം
വെട്ടത്തു രാജാവിന്റെ ഭരണത്തിനുശേഷം കോഴിക്കോട് സാമൂതിരി ഈ വെട്ടത്തുനാട് അധീനത്തിലാക്കുകയും ഈ പ്രദേശം കോഴിക്കോടിനോട് ചേർക്കുകയും ചെയ്തു. മൈസൂർ സുൽത്താൻ ടിപ്പുവിന്റെ പടയോട്ടത്തെ തുടർന്ന് കുറച്ചു നാളുകൾ മൈസൂർ രാജ്യത്തിന്റെ  ഭാഗമായും, അതിനുശേഷം ബ്രിട്ടീഷ് മലബാറിന്റെ ഭാഗമായും തുറർന്നിരുന്നു. 1956-ൽ കേരള സംസ്ഥാനത്തിന്റെ രൂപികരണത്തെ തുടർന്ന് സംസ്ഥനത്തിന്റെ ഭാഗമായി മാറി. ക്രി. വർഷം 2000-വരെ വെട്ടം ഗ്രാമപഞ്ചായത്തിന്റെ ഭാഗമായിരുന്ന വളമരൂതുരിനെ ആ വർഷം പുതിയതായി രൂപംകൊണ്ട മംഗലം പഞ്ചായത്തിലേക്ക് മാറ്റി ഉൾപ്പെടുത്തി. 

## ഭൂപ്രകൃതി
തീരദേശ മേഖലയായ വളമരുതൂർ തെങ്ങ്, നെല്ല്, വാഴ എന്നീ വൃക്ഷ-ലതാദികളാൽ സമ്പന്നമാണ്. നിളയുടെ തീരത്തു സ്ഥിതിചെയ്യുകയാൽ ധാരാളം കണ്ടൽകാടുകളും ഈ പ്രദേശത്തിനു ഹരിതശോഭയേകുന്നു.

## സാംസ്കാരികം
മഹാകവി വള്ളത്തോൾ നാരായണമേനോൻ തന്റെ ബാല്യകാല ജീവിതം കഴിച്ചത് വളമരുതൂരിനടുത്തുള്ള മംഗലം തെക്കുമ്പാട് മനയിലാണ്.

## അവലംബം

വർഗ്ഗം:മലപ്പുറം ജില്ലയിലെ ഗ്രാമങ്ങൾ
ദ്വാപരയുഗം

ഭാരതീയ വിശ്വാസമനുസരിച്ച് നാലു യുഗങ്ങളിൽ (ചതുർയുഗങ്ങൾ) മൂന്നാമത്തേതാണ് **ദ്വാപരയുഗം**. (ദ്വാ=രണ്ട് എന്നാണ് അർത്ഥം, മഹാവിഷ്ണുവിന്റെ രണ്ട് അവതാരങ്ങൾ ഈ യുഗത്തിലായിരുന്നു -- 1. ബലരാമൻ, 2. ശ്രീകൃഷ്ണൻ) ഈ യുഗത്തിന്റെ നാഥൻ ദ്വാപരനാണ് സങ്കല്പം. കൃതയുഗം, ത്രേതായുഗം, ദ്വാപരയുഗം, കലിയുഗം എന്നിവയാണ് ചതുർയുഗങ്ങൾ. 8,64,000 മനുഷ്യവർഷങ്ങൾ അതായത്, 2,400 ദിവ്യവർഷങ്ങൾ (ദേവ വർഷങ്ങൾ) ചേരുമ്പോഴാണ് ഈ യുഗത്തിന്റെ കാലയളവ് എത്തുന്നത്. ധർമത്തിനും അധർമത്തിനും ഈ രണ്ട് പാദങ്ങൾ വീതം ദ്വാപരയുഗത്തിലുണ്ടായിരിക്കും. സംശയത്തിന്റെ കാലഘട്ടമായി ഈ യുഗം അറിയപ്പെടുന്നു. കൃതയുഗത്തിലെയും, ത്രേതായുഗത്തിലെയും പോലെതന്നെയാണ് ദ്വാപരയുഗത്തിലും വർണാശ്രമ ധർമങ്ങൾ, വ്യവസ്ഥിതികൾ മുതലായവ. ഓരോ മന്വന്തരത്തിലെയും (എഴുപത്തിയൊന്ന് ചതുർയുഗങ്ങൾ അഥവാ മഹായുഗങ്ങൾ ചേരുന്നതാണ് ഒരു മന്വന്തരം). ദ്വാപരയുഗത്തിൽ മഹാവിഷ്ണുവിന്റെ അംശാവതാരമായി വ്യാസൻ അവതരിക്കുകയും വേദങ്ങൾ പകുക്കുകയും ഇതിഹാസപുരാണാദികൾ രചിക്കുകയും ചെയ്യുമെന്നാണ് ഹൈന്ദവ വിശ്വാസം. ദ്വാപരയുഗത്തിൽ നീതിന്യായങ്ങൾ തുലോം കുറഞ്ഞു പോയതായും ആ സ്ഥാനത്ത് അധർമ്മം നടമാടിയതായും രോഗങ്ങളും കഷ്ടതകളും മനുഷ്യർക്ക് കൃത, ത്രേതായുഗങ്ങളിലേതിനെക്കാൾ കൂടിയതായും പറയപ്പെടുന്നു. ഈ യുഗത്തിൽ മഹാവിഷ്ണു ധർമസംസ്ഥാപനത്തിനായി ശ്രീകൃഷ്ണനായി അവതരിച്ചു എന്ന് വിശ്വസിക്കുന്നു. ദ്വാപരയുഗത്തിൽ മനുഷ്യായുസ്സ് ഗണ്യമായി കുറഞ്ഞതായും കരുതുന്നു. മഹാഭാരതത്തിലാണ് യുഗങ്ങളെപ്പറ്റിയുള്ള വർണന കാണപ്പെടുന്നത്.

ജ്യോതിഷപരമായി, ഗ്രഹങ്ങൾക്കെല്ലാം 'ഭൂമിക്കുചുറ്റും' പൂർണസംഖ്യാപരിക്രമണങ്ങൾ നടത്താൻ ആവശ്യമായ കാലയളവാണ് ഒരു ചതുർയുഗം അഥവാ മഹായുഗം. 43,20,000 വർഷംവരുന്ന മഹായുഗത്തെ 4 തുല്യഭാഗങ്ങളായി കണക്കാക്കുന്ന രീതിയാണ് ആര്യഭടൻ സ്വീകരിച്ചത്. ഇതനുസരിച്ച് ഓരോ യുഗത്തിലും 10,80,000 വർഷംവീതം വരും. വർഷത്തിന്റെ നീളം 365 ദിവസം 6 മണിക്കൂർ 12 മിനിറ്റ് 35.56 സെക്കൻഡ് എന്നെടുത്താൽ (നിരയന വർഷം), പൂർണസംഖ്യാ സിവിൽ ദിനങ്ങൾ ഉൾക്കൊള്ളുന്ന ഏറ്റവും ചെറിയ കാലയളവാണ് ഒരു യുഗം എന്ന് 'ബയോട്ട്' എന്ന ചരിത്രകാരൻ കണക്കാക്കുന്നു. മഹാഭാരതത്തിലും സൂര്യസിദ്ധാന്തത്തിലും മഹായുഗത്തെ വിഭജിക്കുന്നത് 4:3:2:1 എന്ന അനുപാതത്തിലാണ്. അതനുസരിച്ച് കൃതയുഗം=17,28,000 വർഷവും, ത്രേതായുഗം= 12,96,000 വർഷവും, ദ്വാപരയുഗം= 8,64,000 വർഷവും, കലിയുഗം= 4,32,000 വർഷവും ആണ്.

## അവലംബം


വർഗ്ഗം:ചതുർയുഗങ്ങൾ
കടുവാ സംരക്ഷണ പദ്ധതി

കടുവകളെ വംശനാശത്തിൽ നിന്നും സംരക്ഷിക്കുന്നതിനായി 1973 ആരംഭിച്ച പദ്ധതിയാണ് **കടുവാ സംരക്ഷണ പദ്ധതി**(ഇംഗ്ലീഷ്: Project Tiger, മറാഠി: व्याघ्रप्रकल्प). ഉത്തരാഖണ്ഡിലെ ജിം കോർബെറ്റ് ദേശീയോദ്യാനത്തിൽ ഏപ്രിൽ ഒന്നിനാണ് പദ്ധതി ആരംഭിച്ചത്. നിലവിൽ 28 സംസ്ഥാനങ്ങളിലായി 17 കടുവാ സംരക്ഷണ കേന്ദ്രങ്ങളുണ്ട് (Tiger Reserves). രാജ്യത്തെ കടുവാ സംരക്ഷണ കേന്ദ്രങ്ങളുടെയെല്ലാം കൂടി വിസ്തീർണ്ണം 37,761ചതുരശ്ര കിലോമീറ്റർ വരും. ആന്ധ്രാപ്രദേശിലെ നാഗാർജ്ജുൻ സാഗർ ടൈഗർ റിസർവാണ് ഇന്ത്യയിലെ ഏറ്റവും വലിയ കടുവാ സംരക്ഷണ കേന്ദ്രം. ഏറ്റവും ചെറുത് മഹാരാഷ്ട്രയിലെ പെഞ്ചും ആണ്.

## അവലംബം
മാതൃഭൂമി ഇയർബുക്ക് പ്ലസ് 2010, പേജ് നം: 320
Pench Tiger Reserve is in Madhya Pradesh.

## ബാഹ്യകണ്ണികൾ
കടുവാ സംരക്ഷണ പദ്ധതിയുടെ ഔദ്യോഗിക വെബ്‌സൈറ്റ്

വർഗ്ഗം:ഇന്ത്യയിലെ വന്യജീവിസംരക്ഷണ പദ്ധതികൾ
വർഗ്ഗം:ഇന്ത്യയിലെ കടുവ സംരക്ഷിത പ്രദേശങ്ങൾ
ത്രേതായുഗം

ഭാരതീയ വിശ്വാസമനുസരിച്ച് നാലു യുഗങ്ങളിൽ (ചതുർയുഗങ്ങൾ) രണ്ടാമത്തേതാണ് **ത്രേതായുഗം**.  (തൃ=മൂന്ന് എന്നാണ് അർത്ഥം, മഹാവിഷ്ണുവിന്റെ മൂന്ന് അവതാരങ്ങൾ ഈ യുഗത്തിലായിരുന്നു -- 1. വാമനൻ, 2. പരശുരാമൻ, 3. ശ്രീരാമൻ). കൃതയുഗം, ത്രേതായുഗം, ദ്വാപരയുഗം, കലിയുഗം എന്നിവയാണ് ചതുർയുഗങ്ങൾ. 1,296,000 മനുഷ്യവർഷങ്ങൾ അതായത്, 3,600 ദിവ്യവർഷങ്ങൾ (ദേവ വർഷങ്ങൾ) ചേരുമ്പോഴാണ് ഈ യുഗത്തിന്റെ കാലയളവ് എത്തുന്നത്. ധർമത്തിനും അധർമത്തിനും ഈ മൂന്നു പാദങ്ങൾ വീതം ത്രേതായുഗത്തിലുണ്ടായിരിക്കും. പുരുഷനിൽ യൗവനം എപ്രകാരമാണോ അപ്രകാരമാണ് ലോകത്തിൽ ത്രേതായുഗം എന്ന് പറയുന്നു. കൃതയുഗം ബാല്യവും, ദ്വാപരം അതിന്റെ വാർദ്ധക്യവും, കലി രോഗാവസ്ഥയായും പറയുന്നു.

പുരുഷസ്യ ഗർഭാധാനം, യഥാ കൃതയുശ്യമവം ബാല്യം,
യഥാ ത്രേതാ തഥാ യൗവനം, യഥാദ്വോപരസ്തഥാ സ്ഥാ
വിര്യം, യഥാ കലീരേവമാതൂര്യം, യഥാ യുഗാന്തരസ്തോ
ഥാ മരണം ഇത്യേവമേതേനാനുമാന്നാനുക്താനാമപി
ലോകപുരുഷയോരവയവ വിശേഷാണാമഗ്നിവേശ! സാ
മാന്യം വിദ്യാൽ ഇതി.

ലോഹയുഗത്തിനും മുമ്പ് ശിലായുഗത്തിൽ ആയിരുന്നു ത്രേതായുഗം എന്ന് കരുതുന്നുവെങ്കിലും, ശാസ്ത്രം അതിനോട് പൂർണ്ണമായും യോജിക്കുന്നില്ല. മറ്റുയുഗങ്ങളിലേതു പോലെതന്നെ ത്രേതായുഗത്തിലും വർണാശ്രമ ധർമങ്ങൾ, വ്യവസ്ഥിതികൾ മുതലായവ ഉണ്ടായിരുന്നതായി ഹൈന്ദവപുരാണങ്ങൾ സാക്ഷ്യം പറയുന്നു. ത്രേതായുഗത്തിൽ മഹാവിഷ്ണു രാമനായി ജനിച്ചുവെന്നും ധർമസംസ്ഥാപനം നടത്തിയെന്നും ഹൈന്ദവപുരാണേതിഹാസങ്ങൾ പറയുന്നു. ദ്വാപരയുഗത്തിൽ മനുഷ്യായുസ്സ് ഗണ്യമായി കുറഞ്ഞതായും കരുതുന്നു. മഹാഭാരതത്തിലാണ് യുഗങ്ങളെപ്പറ്റിയുള്ള വർണന കാണപ്പെടുന്നത്.

## അവലംബം


വർഗ്ഗം:ചതുർയുഗങ്ങൾ
സൗണ്ട്സ് ഓഫ് സാന്റ്

മറിയോൺ ഹാൻസെൽ സംവിധാനം ചെയ്തു ബെൽജിയം ഫ്രാൻസ് സംയുക്ത സംരംഭമായി 2006 ൽ പുറത്തിറക്കിയ സിനിമയാണ് സൗണ്ട്സ് ഓഫ് സാന്റ്. കടുത്ത വരൾച്ചയിലായ ആഫ്രിക്കൻ ഗ്രാമത്തിൽനിന്ന് വെള്ളമുള്ള ഭൂപ്രദേശങ്ങൾ തേടി മറ്റുള്ള ഗ്രാമീണർക്കൊപ്പം റാഹ്നയും കുടുംബവും നടത്തുന്ന അനിശ്ചിതമായ യാത്രയേക്കുറിച്ചാണ് സിനിമ
## അഭിനയിക്കുന്നവർ
* റൈന ആയി സക സവഡോഗൊ
*മൂന ആയി കരോൾ കരെമെര
* ഷഷ ആയി അസ്മ നുമൻ ആദൻ
* ലസ്സോങ് ആയി എമിലി അബോസൊളോഎംബോ

## പുറത്തേക്കുള്ള കണ്ണികൾ
*Official web site of the film 
*
*Film festival program note 
*ക്ലോസപ്പ് 
വർഗ്ഗം:ഫ്രഞ്ച് ചലച്ചിത്രങ്ങൾ
വർഗ്ഗം:ബെൽജിയം ചലച്ചിത്രങ്ങൾ
എ സ്റ്റെപ് ഇൻ റ്റു ദ ഡർക്ക്നെസ്സ്

അറ്റിൽ ഇനാക് സംവിധാനം ചെയ്ത തുർക്കിഷ് സിനിമ. 2009-ൽ പുറത്തിറങ്ങി. അങ്കാറ ഫിലിംഫെസ്റ്റിവലിലും ടിബുറോൺ അന്താരാഷ്ട്ര ചലചിത്രോത്സവത്തിലും  അഡാണ ചലചിത്രോത്സവത്തിലും പുരസ്കാരങ്ങൾ നേടി.

## കഥാ സംഗ്രഹം
വടക്കൻ ഇറഖിലെ വിദൂര ഗ്രാമത്തിൽ ഒരു രാത്രി അമേരിക്കൻ പട്ടാളം റൈഡ് നടത്തുന്നു. സകലരേയും വെടിവെച്ച് കൊല്ലുന്നു. സെന്നെറ്റ് എന്ന തുർക്ക്മെൻ പെൺകുട്ടി മാത്രം ബാക്കിയാവുന്നു. അവൾക്കിനി ഈ ഭൂമിയിൽ  ബന്ധുവായി ബാക്കിയുള്ളത് സഹോദരൻ മാത്രം. അവൻ കച്ചവടത്തിനായി കിർക്കുക്കിലാണുള്ളത്.അവനെ തേടി അവൾ യാത്ര ആരംഭിക്കുന്നു.ദുരിതപൂർണ്ണമായ യാത്രക്കൊടുവിൽ കിർക്കുക്കിലെത്തിയ അവൾ ബോംബാക്രമണത്തിൽ സാരമായി പരിക്കേറ്റ സഹോദരനെ തുർക്കിയിലെവിടെയോ ഉള്ള ആശുപത്രിയിലേക്ക് മാറ്റി എന്ന വിവരമറിയുന്നു.അതിർത്തി കടക്കാൻ കള്ളക്കടത്തുകാർക്കൊപ്പം ശ്രമിക്കുന്ന അവളെ അവരിലൊരാൾ ബലാത്സംഗം ചെയ്യുന്നു. ജീവിതമവസാനിപ്പിക്കാൻ ശ്രമിക്കുന്ന സെന്നെറ്റിനെ  മത തീവ്രവാദികളായ രണ്ട് ചെറുപ്പക്കാർ  രക്ഷപ്പെടുത്തി  ഗൂഢോദ്വേശത്തോടെ   തുർക്കിയിൽ എത്തിക്കുന്നു.അവളുടെ സഹോദരൻ മരിച്ചുപോയെന്നു വിശ്വസിപ്പിച്ച്-(യഥാർത്ഥത്തിൽ അയാൾ ആശുപത്രിയിൽ സുഖം പ്രാപിക്കുകയായിരുന്നു) ചാവേറാകാനുള്ള മാനസികാവസ്ഥയിലേക്കവളെ മാറ്റുന്നു.ശരീരത്തിൽ ബോംബ് കെട്ടിവെച്ച് ചാവേറായി അമേരിക്കൻ കോൺസുലേറ്റിലേക്ക് നടക്കുന്ന അവൾക്ക് അവസാനം മാനസാന്തരമുണ്ടാകുന്നിടത്താണ് സിനിമ അവസാനിക്കുന്നത്.

### പുരസ്കാരങ്ങൾ
* 21 ആമത് അങ്കാറ ഫിലിംഫെസ്റ്റിവൽ (March 11-21, 2010) - മികച്ച സഹനടി: സെലൻ ഉകാർ (വിജയി)
* Tടിബുറോൺ അന്താരാഷ്ട്ര ചലചിത്രോത്സവം - മികച്ച ഛായഗ്രഹണത്തിനുള്ള സുവർണ റീൽ പുരസ്കാരം: അറ്റിൽ ഇനാക് (വിജയി)
* 17th അഡാണ ഗോൾഡൺ ബോൾ ചലചിത്രോത്സവം (Sept 20-26, 2010) - നവാഗത നടൻ (actress): Suzan Genç (Won)

## അവലംബം


## പുറത്തേക്കുള്ള കണ്ണികൾ
* 
*ക്ലോസപ്പ് 

വർഗ്ഗം:2009-ൽ പുറത്തിറങ്ങിയ ചലച്ചിത്രങ്ങൾ
ജെർമൽ

രവി ബർവാനി സം വിധാനം ചെയ്ത് 2008 ൽ പുറത്തിറങ്ങിയ ഇന്തോനേഷ്യൻ സിനിമയാണ് **ജെർമൽ**. അമ്മയുടെ മരണ ശേഷം കടലിൽ പൊങ്ങിക്കിടക്കുന്ന ഒരു മീൻ പിടുത്ത ചങ്ങാടമായ 'ജെർമലി'ൽ ജോലി ചെയ്യുന്ന പിതാവിന്റെ അടുത്തേയ്ക്ക് എത്തപ്പെടുന്ന പന്ത്രണ്ട് വയസ്സുകാരൻ ജയയുടെ കഥയാണ് ഈ സിനിമയുടെ ഇതിവൃത്തം. 

## കഥാ സംഗ്രഹം
ഈ ചിത്രത്തിലെ പ്രധാന കഥാപാത്രം ജയ എന്ന പന്ത്രണ്ടുവയസ്സുകാരനാണ്. അമ്മയുടെ മരണശേഷം അനാഥനായ അവൻ അച്ഛനെത്തേടിപ്പോകുകയാണ്. അച്ഛൻ ജോഹർ നടുക്കടലിൽ മീൻപ്പിടുത്തത്തിനായി മരത്തടികൾക്ക് മുകളിൽ ഉയർത്തി നിർത്തിയ ഫിഷിങ് പ്ലാറ്റ്ഫോമിന്റെ(ജെർമൽ) മേൽനോട്ടക്കാരനാണ്. തന്റെ ഇരുണ്ട ഭൂതകാലം വെളിവാകുമെന്ന ഭയത്താൽ ജോഹർ ജയയെ മകനായി അംഗീകരിക്കുന്നില്ല. മീൻപ്പിടുത്തക്കാർക്കൊപ്പം കഠിനമായ ജോലിയിലേർപ്പ്ടുന്ന ജയ അവരുടെ അവഹേളനങ്ങൾക്കും വിധേയനാകുന്നുണ്ട്. ഒടുവിൽ ഭൂതകാലം പരസ്പരം അവഗണിക്കാനാകാത്തവിധം എത്ര ദ്യഢമായി തങ്ങൾ ഇരുവരേയും ബന്ധിപ്പിച്ചിരിക്കുന്നു എന്നവർ തിരിച്ചറിയുന്നു.
## പുറത്തേക്കുള്ള കണ്ണികൾ
*IMDB 
*ക്ലോസപ്പ് 

വർഗ്ഗം:ഇന്തോനേഷ്യൻ ചലച്ചിത്രങ്ങൾ
കൃതയുഗം

ഭാരതീയ വിശ്വാസമനുസരിച്ച് നാലു യുഗങ്ങളിൽ (ചതുർയുഗങ്ങൾ) ആദ്യത്തേതാണ് **കൃതയുഗം**.  (കൃത=നാല് എന്നാണ് അർത്ഥം, മഹാവിഷ്ണുവിന്റെ നാല് അവതാരങ്ങൾ ഈ യുഗത്തിലായിരുന്നു -- 1. മത്സ്യം, 2. കൂർമ്മം, 3. വരാഹം), 4. നരസിംഹം. കൃതയുഗം, ത്രേതായുഗം, ദ്വാപരയുഗം, കലിയുഗം എന്നിവയാണ് ചതുർയുഗങ്ങൾ. 1,728,000 മനുഷ്യവർഷങ്ങൾ അതായത്, 4,800 ദിവ്യവർഷങ്ങൾ (ദേവ വർഷങ്ങൾ) ചേരുമ്പോഴാണ് ഈ യുഗത്തിന്റെ കാലയളവ് എത്തുന്നത്. ധർമത്തിനും അധർമത്തിനുമായി ഈ നാലു പാദങ്ങൾ വീതം കൃതയുഗത്തിലുണ്ടായിരിക്കും. ഹൈന്ദവപുരാണങ്ങൾ കൃതയുഗത്തിനെ പുരുഷായുസ്സിലെ ബാല്യാവസ്ഥയോടാണ് ഉപമിച്ചിരിക്കുന്നു.

കൃതയുഗത്തിന്റെ മറ്റൊരു പേരാണ് **സത്യയുഗം**. ആദ്യയുഗമായ കൃതയുഗം ആരംഭിച്ചത് വൈശാഖമാസത്തിലെ ശുക്ലപക്ഷ തൃതീയ നാളിലായിരുന്നു. ഹൈന്ദവർ അന്നെ ദിവസമാണ് അക്ഷയതൃതീയ ആഘോഷിക്കുന്നത്. യുഗപ്പിറവിദിനമായി അക്ഷയതൃതീയ ആഘോഷിക്കുന്നതിന്റെ പൊരുളിതാണ്. കൃതയുഗം സത്യത്തിന്റെയും ധർമത്തിന്റെയും യുഗമാണ്. കൃതയുഗത്തിനുശേഷം സത്യവും ധർമ്മവും കുറഞ്ഞു വരുകയും, ഓരോ യുഗം കഴിയുന്തോറും അധർമം പെരുകി വരുമെന്നും അത്‌ ഇല്ലാതാക്കാൻ അവതാരങ്ങൾ പിറവിയെടുക്കും എന്നും പുരാണങ്ങൾ പറയുന്നു. ആദ്യ യുഗമായ സത്യയുഗത്തിൽ മനുഷ്യരെല്ലാം സമ്പൂർണമായി ധാർമികരായിരിന്നു എന്നു വിശ്വസിക്കുന്നു.

## അവലംബം


വർഗ്ഗം:ചതുർയുഗങ്ങൾ
ഇലമുളച്ചി

ഒരു ഉദ്യാനസസ്യമായി വളർത്തുന്ന ഒരു ഔഷധസസ്യമാണ് **ഇലമുളച്ചി**. . ഇതിന്റെ ഇലയുടെ അരികുകളിൽ നിന്നും പുതിയ ചെടികൾ ഉണ്ടാകുന്നതിനാലാണ് ഇതിനെ ഇലമുളച്ചി എന്നു വിളിക്കുന്നത്.

## രസഗുണങ്ങൾ
* രസം - തിക്തം, മധുരം
* ഗുണം - ക്ഷാരം, ലഘു
* വീര്യം - ശീതം
* വിപാകം - കടു

## ഘടന
ശരാശരി 1 മീറ്റർ വരെ പൊക്കത്തിൽ വളരുന്ന ഒരു സസ്യമാണ് ഇലമുളച്ചി. ഇവയുടെ തണ്ടുകൾ തവിട്ടു നിറത്തിൽ കാണപ്പെടുന്നു. സമ്മുഖമായി ക്രമീകരിച്ചിരിക്കുന്ന ഇലകൾ തണ്ടുകളിൽ നിന്നും നീളമുള്ള ഇലഞെട്ടുകളിൽ ഉണ്ടാകുന്നു. ഇലകൾ മാംസളമായതും കടും പച്ച നിറത്തോടുകൂടിയതുമാണ്. തണ്ടിന്റെ അഗ്രങ്ങളിൽ പൂക്കൾ കുലകളായി ഉണ്ടാകുന്നു. വംശവർദ്ധനവ് സാധാരണയായി ഇലകളുടെ അരികുകളിൽ പൊട്ടിമുളയ്ക്കുന്ന തൈ ഉപയോഗിച്ചാണ് നടത്തപ്പെടുന്നത്.

## ചിത്രശാല


File:Kalanchoe_pinnata_-_ഇലമുളച്ചി_01.JPG|ഇലമുളച്ചി
File:Kalanchoe_pinnata_-_ഇലമുളച്ചി_02.JPG|ഇലമുളച്ചി
File:Kalanchoe_pinnata_-_ഇലമുളച്ചി_03.JPG|ഇലമുളച്ചി
File:Kalanchoe_pinnata_-_ഇലമുളച്ചി_04.JPG|ഇലമുളച്ചി
File:Kalanchoe (11238805).jpg|ഇലമുളച്ചി
File:Bryophyllum pinnatum at Peravoor 2019 (2).jpg|
File:Kalanchoe pinnata kz1.JPG


## അവലംബം


* 
* 

വർഗ്ഗം:ഔഷധസസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:കേരളത്തിലെ സസ്യജാലം
കലിയുഗം

ഭാരതീയ വിശ്വാസമനുസരിച്ച് നാലു യുഗങ്ങളിൽ (ചതുർയുഗങ്ങൾ) അവസാനത്തേതാണ് **കലിയുഗം**.  ഈ യുഗത്തിന്റെ നാഥൻ കലിയെന്നാണ് സങ്കല്പം. (ക=ഒന്ന് എന്നാണ് അർത്ഥം,കലി മഹാവിഷ്ണുവിന്റെ എതിർ മൂർത്തിയാണ്, കലിയെ പുരാണങ്ങളിൽ അസുരനായാണ് പരാമർശിച്ചിട്ടുളളത്.  മഹാവിഷ്ണുവിന്റെ പത്തവതാരങ്ങളിൽ അവസാനത്തേതായ [കൽക്കി] ഈ യുഗത്തിലാണ് അവതാരം എടുക്കുന്നതെന്നു വിശ്വസിക്കുന്നു.  കൃതയുഗം, ത്രേതായുഗം, ദ്വാപരയുഗം, കലിയുഗം എന്നിവയാണ് ചതുർയുഗങ്ങൾ. 432,000 മനുഷ്യവർഷങ്ങൾ അതായത്, 1,200 ദിവ്യവർഷങ്ങൾ (ദേവ വർഷങ്ങൾ) ചേരുമ്പോഴാണ് ഈ യുഗത്തിന്റെ കാലയളവ് എത്തുന്നത്. ധർമത്തിന് ഒരു പാദവും അധർമ്മത്തിന് മൂന്നു പാദവുമാണ്  കലിയുഗത്തിലുണ്ടായിരിക്കുകയുള്ളു. ചതുർയുഗങ്ങളിലെ അവസാനത്തെ ഈ യുഗത്തിനെ ഹൈന്ദവപുരാണങ്ങൾ ഉപമിച്ചിരിക്കുന്നത് പുരുഷായുസ്സിലെ രോഗാവസ്ഥയോടാണ്.

ഹൈന്ദവ വിശ്വാസപ്രകാരം ഇപ്പോൾ നടന്നു കൊണ്ടിരിക്കുന്നത് കലിയുഗം ആണ്. കലിയുഗം ആരംഭിച്ചിട്ടു അയ്യായിരത്തിലേറെ വർഷങ്ങൾ കഴിഞ്ഞുവെന്നു കരുതുന്നു. (കലിവർഷം 3102-ലാണ്‌ ക്രിസ്തുവർഷം ആരംഭിച്ചത്). മഹാഭാരതത്തിലും, ഭാഗവതത്തിലും കലിയുഗ വർണ്ണന വിശദികരിക്കുന്നുണ്ട്. ശ്രീകൃഷ്ണന്റെ സ്വാർഗ്ഗാരോഹണത്തിനുശേഷമാണ് കലിയുഗം തുടങ്ങിയത് എന്ന് മഹാഭാരതത്തിൽ മുസലപർവ്വത്തിൽ പറയുന്നു. 

മഹാഭാരതത്തിലെ ദുര്യോധനൻ കലിയുഗത്തിന്റെ അവതാരമായിരുന്നു . അതുകൊണ്ടാണ് അയാൾ അത്യധികം കോപിഷ്ഠനായി കാണപ്പെട്ടത് . കലിയുഗത്തിൽ പാപത്തിന്റെ പ്രവർത്തനമാണ് ലോകത്തിൽ കൂടുതലായി നടക്കുന്നത് . "തനയനെ ജനകൻ തിന്നും ; ജനകനെ തനയൻ തിന്നും " എന്നാണു കലിയുഗത്തിലെ സ്ഥിതിയെക്കുറിച്ചു മുനിമാർ  പാടിയത് .ലോകത്താകമാനം കലിയുടെ പ്രേരണയാൽ അധർമ്മം നടനമാടും . സത്യത്തിനു വിലയുണ്ടാകില്ല . സ്ത്രീകൾ പുരുഷന്മാരെക്കാളും പ്രബലകളാകും . "പിടക്കോഴി കൂവുന്ന കാലം" എന്നും കലിയുഗത്തെക്കുറിച്ചു പൗരാണികർ പാടിയിരുന്നു . മനുഷ്യന്റെ ധർമ്മബോധം കുറയും . പണത്തിനു മാത്രമാകും പ്രസക്തി . പണത്തിനു വേണ്ടി മനുഷ്യൻ എന്ത് ക്രൂരതയും ചെയ്യും . പട്ടിണിയും അപകടങ്ങളും പ്രകൃതിക്ഷോഭങ്ങളും കലിയുഗത്തിൽ കൂടുതലായി നടക്കും .

## അവലംബം


വർഗ്ഗം:ചതുർയുഗങ്ങൾ
ഐവാൻസ് ചൈൽഡ് ഹുഡ്

റഷ്യൻ സംവിധായകനായ ആന്ദ്രെ തർക്കോവ്സ്കി 1962  ൽ പുറത്തിറക്കിയ ചലചിത്രം. രണ്ടാം  ലോകമഹായുദ്ധകാലത്തെ കഥയാണിത്. പന്ത്രണ്ട് വയസുകാരനായ ഐവാന്റെ ഓർമ്മകളിലൂടെയാണ് സിനിമ പുരോഗമിക്കുന്നത്.ആന്ദ്രേ തർകോവ്സ്കിയുടെ ആദ്യസിനിമയാണിത്.തികച്ചും അപ്രതീക്ഷിതമായിട്ടാണ് ആന്ദ്രേ ത?കോവ്‌സ്കി  തന്റെ ആദ്യഫീച്ചർ ചിത്രം സം വിധാനം ചെയ്യുന്നത്.മുൻപ് തീരുമാനിച്ചുറപ്പിക്കപ്പെട്ട സം വിധായകൻ നീക്കം ചെയ്യപ്പെട്ടപ്പോൾ ആ ഒഴിവിലേക്ക് അദ്ദേഹം തികച്ചും അപ്രതീക്ഷിതമായി തിരഞ്ഞെടുക്കപ്പെടുകയായിരുന്നു.

## രചന

രണ്ടാം  ലോകമഹായുദ്ധത്തിലെ റഷ്യൻ ജനതയുടെ പ്രതിരോധത്തിന്റെ കഥ പറയുന്ന ,വ്‌ലാഡിമീർ ബോഗോമൊളേവിന്റെ 'ഐവാൻ' എന്ന കഥയെ ആസ്പദമാക്കി തിരക്കഥ  രചിച്ചത് മിഖൈൽ പാപാവ ആണ്.

## കഥാ സംഗ്രഹം
ഈ സിനിമയിൽ ഒരു പന്ത്രണ്ട് വയസ്സുകാരനാണ് നായകൻ-ഐവാൻ. യുദ്ധത്തിൽ നാസികളുടെ ആക്രമണത്തിൽ അമ്മയും അച്ഛനും കുഞ്ഞനുജത്തിയും കൊല്ലപ്പെട്ട അനാഥനാണവൻ.റഷ്യൻ പട്ടാളത്തിലെ ചില ഓഫീസർമാരാണ് അവന്റെ രക്ഷാകർത്താക്കൾ.കേണലായ ഗ്രിയാസ്നോവ് ഐവാന് പിത്രു തുല്യനാണ്. കിഴക്കൻ യുദ്ധ മുന്നണിയിൽ ജെർമൻ സഖ്യസേനയുമായി പൊരുതുകയാണവർ. ഐവാനെ പഠിപ്പിക്കാനയക്കാൻ അവർ ശ്രമിക്കുന്നുണ്ട്. പക്ഷേ ഐവാൻ പട്ടാളത്തോടൊപ്പം നാസികളോട് പൊരുതുവാനുള്ള തീരുമാനത്തിലാണ്. അവന്റെ പ്രായത്തിന്റെയും മെലിഞ്ഞുണങ്ങിയ ശരീര പ്രക്രുതത്തിന്റെയും ആനുകൂല്യമുപയോഗിച്ച്- ശത്രുപാളയത്തിൽ നുഴഞ്ഞ്കയറി  രഹസ്യങ്ങൾ ചോർത്തുന്ന ചാരപ്പണി ചെയ്യുകയാണവൻ.

അവിശ്വസനീയമാം വിധം കെടുതികൾക്കും നാശനഷ്ടങ്ങൾക്കും കാരണമായ ലക്ഷക്കണക്കിനു മനുഷ്യർ മരിക്കുന്നതിനും അനാഥരാകുന്നതിനും കാരണമായ മഹായുദ്ധം ഒറ്റ യുദ്ധരംഗം പോലുമില്ലാതെയാണ് ഈ സിനിമയിൽ അവതരിപ്പിക്കപ്പെടുന്നത്.ശാന്തവും ലളിതവും ആഹ്ലാദകരവുമായ ഒരു കുട്ടിക്കാലം ഐവാനും  ഉണ്ടാ യിരുന്നു.തന്റെ കുട്ടിക്കാലവും ആത്യന്തികമായി സ്വന്തം ജീവിതം തന്നെയും അപഹരിക്കപ്പെട്ടതിന്റെ വേദനയിൽ യുദ്ധമുഖത്തു നിന്നുള്ള ഐവാന്റെ സ്വപ്നങ്ങൾ,ഓർമ്മകൾ,യുദ്ധം തരിപ്പണമാക്കിയ നിഷ്കളങ്കരായ കുട്ടികളുടെ ലോകവും തമ്മിലുള്ള വൈരുദ്ധ്യം ഇവയിലാണ് സിനിമ ഊന്നുന്നത്.
## പ്രതികരണം

തർക്കോവ്‌സ്കിയുടെ സിനിമകളിൽ ഏറ്റവും പ്രദർശനവിജയം നേടിയത് ഐവാൻസ് ചൈൽഡ് ഹുഡ് ആണ്.എന്നാൽ തർക്കോവ്‌സ്കി ഈ ചിത്രത്തിന്റെ കാര്യത്തിൽ പൂർണത്യപ്തൻ ആയിരുന്നില്ല.

ധാരാളം ചലച്ചിത്രകാരന്മാരും ബുദ്ധിജീവികളും ഈ സിനിമയെ പ്രകീർത്തിച്ച് എഴുതിയിട്ടു്.ഇറ്റാലിയൻ പത്രമായ ഘ'ഡിശമേ യിൽ എഴുതിയ ലേഖനത്തിൽ ഴാങ് പോൾ സാർത്ര് പറയുന്നു,അദ്ദേഹം കണ്ടത്തിൽ  വച്ചേറ്റവും മനോഹരമായ സിനിമ ഐവാൻസ് ചൈൽഡ് ഹുഡ് ആണെന്ന്.

വിഖ്യാത ചലച്ചിത്രകാരൻ ഇംഗ്മർ ബർഗ്മാൻ ഈ സിനിമയെ കുറിച്ച് ഇങ്ങനെ പറയുന്നു:
തർക്കോവ്‌സ്കിയുടെ ആദ്യചിത്രത്തെ ഞാൻ കത്തെിയത് ഒരു അത്ഭുതം പോലെയായിരുന്നു.താക്കോൽ എനിക്കു നൽകപ്പെട്ടിട്ടില്ലാത്ത  ഒരു മുറിയുടെ മുന്നിൽ ഞാൻ നിൽക്കുകയാണ് എന്ന് ഞാൻ പെട്ടെന്ന് മനസ്സിലാക്കി.തർക്കോവ്‌സ്കി സ്വതന്ത്രമായും സുഖകരമായും ചലിച്ചിരുന്ന അത് ഞാൻ പലപ്പോഴും കയറണം എന്നാഗ്രഹിച്ചിരുന്ന മുറിയായിരുന്നു.  `

## അവാർഡുകൾ
ഒട്ടേറെ അവാർഡുകൾ നേടി ഈ സിനിമ.അന്താരാഷ്ട്രതലത്തിൽ ഒട്ടേറേ പ്രശംസ നേടി തർകോവ്‌സ്കി ഈ ചിത്രത്തിലൂടെ.
*വെനീസ് ഫിലിം ഫെസ്റ്റിവൽ1962 : ഗോൾഡൻ ലയൺ

*സാൻഫ്രാൻസിസ്‌കോ അന്താരാഷ്ട്ര ഫിലിം ഫെസ്റ്റിവൽ1962:ഗോൾഡൻ ഗേറ്റ് അവാർഡ്

## പുറത്തേക്കുള്ള കണ്ണികൾ
* 
* 
* The short story ''Ivan'' by Vladimir Bogomolov 
* Jean Paul Sartre's Article on Ivan's Childhood
*ക്ലോസപ്പ് 
വർഗ്ഗം:റഷ്യൻ ചലച്ചിത്രങ്ങൾ
വർഗ്ഗം:ആന്ദ്രേ തർകോവ്സ്കി സംവിധാനം ചെയ്ത സിനിമകൾ
എ ഫ്ലൈ ഇൻ ദ ആഷസ്

ഗാബ്രിയേല ഡേവിസ് സംവിധാനം ചെയ്ത് 2009 ൽ പുറത്തിറക്കിയ അർജെന്റീനിയൻ സിനിമ. 
## കഥാ സംഗ്രഹം
ദാരിദ്രത്തിൽ നിന്നും കരകയറാനായി അർജെന്റീനയിലെ വടക്കു കിഴക്കൻ പ്രദേശത്തിലെ ഗ്രാമത്തിൽ നിന്നും ജോലിതേടി ബ്യൂണസ് അയേഴ്സിലേക്ക് ഒരു ദല്ലാൾക്കൊപ്പം യാത്ര പുറപ്പെടുകയാണ് സുഹ്രുത്തുക്കളായ നാൻസിയും പാറ്റോയും.ഈ കൌമാരക്കാരുടെ കഥയാണ് ഗാബ്രിയേല ഡേവിസ് സംവിധാനം ചെയ്ത എ ഫ്ലൈ ഇൻ ദ ആഷസ് .ഇവർ ചെന്നെത്തുന്നത് പെൺ വാണിഭ സംഘത്തിലും. മുതിർന്നവളായ നാൻസി പക്ഷെ കുട്ടിക്കളി മാറത്തവളും പാറ്റോയെ പിരിഞ്ഞിരിക്കാന്നാവാത്തവിധം അടുപ്പം സൂക്ഷിക്കുന്നവളുമാണ്. സാഹചര്യങ്ങളോടിണങ്ങി വേശ്യാവ്യത്തിക്ക്  അവൾ സമ്മതിക്കുന്നു.ഇടപാടുകാരിലാരെങ്കിലും തങ്ങളെ സഹായിക്കുമെന്നാണവളുടെ വിശ്വാസം.പാറ്റോ പൊരുതിനിൽക്കുന്നു. എല്ലാ പീഡനങ്ങളും സഹിച്ച്....പാറ്റോയെ കൊന്നുകളയാനാണ് സംഘത്തിന്റെ തീരുമാനമെന്നറിഞ്ഞ നാൻസി അവിടെ നിന്ന് രക്ഷപ്പെട്ട് പോലീസിൽ വിവരമറിയിക്കുന്നു.
## പുറത്തേക്കുള്ള കണ്ണികൾ
*IMDB
*ക്ലോസപ്പ്

വർഗ്ഗം:അർജന്റീനൻ ചലച്ചിത്രങ്ങൾ
ട്രൂ നൂൺ

**ട്രൂ നൂൺ**നോസിർ സൈദോവ സംവിധാനംചെയ്ത 2009 ലെ താജിക്കിസ്ഥാൻ സിനിമ.

## കഥാ സംഗ്രഹം
അതിർത്തി ഗ്രാമത്തിലെ സുന്ദരിയായ പെൺകുട്ടിയാണ് നിലൂഫർ. അവിടത്തെ കുന്നിൻ മുകളിൽ പഴയ സോവിയറ്റ് റിപ്പബ്ലിക് കാലത്തേ സ്ഥാപിച്ചിരുന്ന കാലാവസ്ഥാകേന്ദ്രത്തിലെ മേൽനോട്ടക്കാരനാണ് റഷ്യക്കാരൻ വ്രുദ്ധന്റെ സഹായിയാണവൾ. അവൾ  കാലാവസ്ഥ ഉപകരണങ്ങൾ ഉപയോഗിക്കാനും,വിവരങ്ങൾ രേഖപ്പെടുത്താനും  സ്വയം പഠിച്ചെടുത്തിരുന്നു.ചാർജ്ജ് കൈമാറാൻ പകരക്കാരൻ വരാത്തതിനാൽ റഷ്യയിലെ കുടുംബത്തെ പിരിഞ്ഞ് എത്രയോ വർഷമായി കുടുങ്ങിപ്പൊയിരിക്കുകയാണ് വ്യദ്ധൻ. തപാലും നിലച്ചിട്ട് മാസങ്ങളേറെയായി.വയർലെസ്സ് സെറ്റിലാണെങ്കിൽ മറുപടിയൊന്നുമില്ല.നിലൂഫറിനെ ചാർജ്ജ് ഏൽ‌പ്പിച്ച് സ്ഥലം വിടാനുള്ള ഒരുക്കത്തിലാണയാൾ. അവളുടെ വിവാഹം കഴിയുന്നതുവരെ മാത്രം അവിടെ തങ്ങാനണ് തീരുമാനം.തൊട്ടടുത്ത ഗ്രാമത്തിലെ അസീസുമായുള്ള അവളുടെ വിവാഹ നിശ്ചയദിവസം -പെടുന്നനെ പുതിയ ഏതോ ഉടമ്പടി പ്രകാരം അതിർത്തി പുനർനിർണ്ണയിച്ച് - ഗ്രാമങ്ങൾക്ക് നടുവിലൂടെ പട്ടാളം മുള്ളുകമ്പിവേലി പണിതു. അക്കാലമത്രയും ഒന്നിച്ചു ജീവിച്ചവർ രണ്ട് രാജ്യങ്ങളിലായി..കമ്പിവേലിക്ക് അപ്പുറവും ഇപ്പുറവും കുട്ടികളെ ഇരുത്തി ക്ലാസ്സെടുക്കുന്ന ഒരു സീനുണ്ട് ഈ സിനിമയിൽ.വധുവും വരനും അപ്പുറവും ഇപ്പുറവും...മൈനുകൾ പാകിയ അതിർത്തി മുറിച്ചു കടന്ന് ആ പ്രണയിനികൾക്ക് ഒത്തുചേരാൻ വഴിയൊരുക്കുന്നത് റഷ്യൻ വ്രിദ്ധനാണ്.അതിനയാൾക്ക് സ്വന്തം ജീവൻ പകരം നൽകേണ്ടിവന്നു.
## പുരസ്കാരങ്ങൾ
കേരളത്തിന്റെ അന്തർദ്ദേശീയ ചലച്ചിത്രോത്സവം പ്രേക്ഷകർ തിരഞ്ഞെടുത്ത മികച്ച ചിത്രത്തിനുള്ള രജതചകോരം ട്രൂ നൂൺ എന്ന ചിത്രത്തിനു ലഭിച്ചു. 
## പുറത്തേക്കുള്ള കണ്ണികൾ
*IMDB
*ക്ലോസപ്പ് 

വർഗ്ഗം:താജിക്കിസ്ഥാൻ ചലച്ചിത്രങ്ങൾ
ദ അദർ ബാങ്ക്

ജോർജ്ജ് ഒവാഷ്വിൽ സംവിധാനം ചെയ്ത് 2009 ൽ പുറത്തിറങ്ങിയ കസാക്കിസ്ഥാൻ സിനിമയാണ് **ദ അദർ ബാങ്ക്**.

## കഥാ സംഗ്രഹം
ജോർജ്യൻ പ്രദേശമായ അഖാസിയയിലെ ആഭ്യന്തര കലാപങ്ങൾക്കിറ്റയിൽ രക്ഷയിലാതെ തന്റെ ഭർത്താവിനെ യുദ്ധമുന്നണിയിയിൽ ഉപേക്ഷിച്ച് തന്റെ മകനുമായി അതിർത്തികടന്നു വന്ന സ്ത്രീയുടെയും കുട്ടിയുടേയുംകഥ. അബ്ഖാസിയൻ അഭയാർത്ഥിയായ ടെഡൊ അമ്മയോടൊപ്പം ദുരിത ജീവിതത്തിലാണ്.വർക്ക്ഷോപ്പിൽ സഹായിയായി ജോലി ചെയ്തു കിട്ടുന്ന പണം അവൻ അമ്മയെ ഏൽ‌പ്പിക്കുന്നുണ്ട്. പക്ഷേ അവർ വേശ്യാവൃത്തിയിലേക്കു തിരിഞ്ഞെന്നു മനസ്സിലാക്കിയ അവൻ തന്റെ അച്ഛനെത്തേടി അതിർത്തി കടന്ന് യാത്ര ചെയ്യുകയാണ്. അച്ഛനും അമ്മയും ഉണ്ടായിട്ടും അനാഥനായിപ്പോയ ടെഡൊ എന്ന പന്ത്രണ്ടുകാരന്റെ കഥയാണ്വംശവൈരവും പകയും പുകയുന്ന പ്രദേശങ്ങളിലൂടെയുള്ള യത്രയിൽ അവൻ നേരിടുന്നത് നിരവധി അനുഭവങ്ങളാണ്. അവസാനം അവൻ തകർന്നടിഞ്ഞ തന്റെ ഗ്രാമത്തിലെത്തുന്നു. പക്ഷേ അവന്റെ അച്ഛൻ വേറെ വിവാഹം കഴിച്ച് എങ്ങോ പോയെന്ന വിവരമാണവനറിയുന്നത്. മഞ്ഞുപുതഞ്ഞുകിടക്കുന്ന പെരുവഴിയിലേക്കിറങ്ങി നടക്കുന്ന കുഞ്ഞു ടെഡൊയിൽ സിനിമ അവസാനിക്കുന്നു.

## പുറത്തേക്കുള്ള കണ്ണികൾ
*  
*ക്ലോസപ്പ് 

വർഗ്ഗം:ഖസാഖ്‌സ്ഥാൻ ചലച്ചിത്രങ്ങൾ
വർഗ്ഗം:2009-ൽ പുറത്തിറങ്ങിയ ചലച്ചിത്രങ്ങൾ
നത്തിങ് പെഴ്സണൽ

**നത്തിങ് പെഴ്സണൽ** ഉർസുല ആന്റോണിയക് അംവിധാനം ചെയ്ത 2009 ൽ പുറത്തിറങ്ങിയ  അയർലന്റ് സിനിമ.

## ഇതിവൃത്തം
നിഷേധിയും സ്വതന്ത്രവാദിയും ആയ  ഡച്ച് പെൺകുട്ടിയുടെ നാടോടി ജീവിതമാണിതിലെ പ്രതിപാദ്യം. ലക്ഷ്യമില്ലാത്ത യാത്രകളിൽ സമാന സ്വഭാവമുള്ള ഒരു മധ്യവയസ്കനെ അവൾ പരിചയപ്പെടുന്നു. പരസ്പരം ജീവിതങ്ങളിലും താത്പര്യങ്ങളിലുമിടപെടാതെ കൂട്ടുജീവിതം അവർ നയിക്കുന്നു.

## പുറത്തേക്കുള്ള കണ്ണികൾ
*
*
*''Nothing Personal'' at MetaCritic
ഗെഞ്ചിയുടെ കഥ

ലോക സാഹിത്യത്തിലെ ആദ്യ നോവൽ എന്നാണ് **ഗെഞ്ചിയുടെ കഥ**(ജാപാനി :源氏物語 ഗെൻജി മൊനൊഗതരി) യെ ആധുനിക സാഹിത്യ ചരിത്രകാരന്മാർ വിശേഷിപ്പിക്കുന്നത്.പതിനൊന്നാം നൂറ്റാണ്ടിൽ ജാപാനി ഭാഷയിലുള്ള ഈ നോവൽ രചിച്ചത് *മുറാസാകി ഷിക്കിബു* എന്ന രാജകുമാരി ആണ്.

സുന്ദരനും സൽസ്വഭാവിയും അയ *ഹിക്കാര ഗെഞ്ചി* എന്നാ വീരനായകനെ ആസ്പദമാക്കിയാണ് നോവൽ രചിച്ചിരിക്കുന്നത്.താഴ്ന്ന പദവിയിലുള്ള ഒരു സ്ത്രീക്ക് ജനിച്ച ഗെഞ്ചിയെ ദയ തോന്നി ചക്രവർത്തി വളർത്തി. അമ്പത്തിനാല് വാല്യങ്ങൾ ഉള്ള ഈ നോവലിന് നാലായിരത്തിലധികം പേജുകൾ ഉണ്ട്. ആറുഭാഗങ്ങളിലായാണ് ഇത് രചിച്ചിരിക്കുന്നത്. അമ്പത്തൊന്നു വാല്യങ്ങളും ഗെഞ്ചിയുടെ വീരകൃത്യങ്ങളുടെ വർണന ആണ്. ഗെഞ്ചിക്ക് ശേഷമുള്ള കവൊരു എന്ന രാജകുമാരന്റെ കഥ ആണ് ബാക്കിഭാഗങ്ങളിൽ. നാനൂറോളം കഥാപാത്രങ്ങൾ ഉള്ള കഥയിലെ നായിക മുറാസാകി രാജകുമാരി തന്നെ ആണ്. നോവലിന്റെ അവസാനം ബുദ്ധമതത്തിന്റെ സ്വാധീനവും കാണാം.

വർഗ്ഗം:ജാപ്പനീസ് നോവലുകൾ
വർഗ്ഗം:ജപ്പാനീസ് സാഹിത്യം
പുള്ളിച്ചാത്തൻ

വനപ്രദേശങ്ങളിൽ കാണപ്പെടുന്ന ഒരിനം ചിത്രശലഭമാണ് **പുള്ളിച്ചാത്തൻ** (*Notocrypta curvifascia*). മഴക്കാലം കഴിഞ്ഞയുടെനെയുള്ള മാസങ്ങളിൽ ഇവ ധാരാളമായി പാറിപ്പറക്കുന്നതു  കാണാം. ഇവയുടെ കറുത്ത ചിറകിൽ വലിയ വീതി കൂടിയ വെള്ളവരയും മുകൾ ഭാഗത്തോടു ചേർന്ന് മൂന്ന് ചെറിയ പൊട്ടുകളും കാണാം. അരിപ്പൂച്ചെടികളോട്ഇവ കൂടുതൽ ഇഷ്ടം പ്രകടിപ്പിക്കുന്നു. ചണ്ണക്കൂവ (Costus speciosa), സുഗന്ധി (Hedychium coronarium), ചെങ്ങഴനീർക്കിഴങ്ങ് (Kaempferia rotunda), കാട്ടിഞ്ചി (Zingiber montana), കാട്ടുമഞ്ഞൾ (Curcuma decipiens), ചില വാഴവർഗ്ഗങ്ങൾ (Musa acuminata, Musa balbisiana) തുടങ്ങിയ സസ്യങ്ങളിൽ ഈ ചിത്രശലഭം മുട്ടയിടുന്നതായും ശലഭപ്പുഴക്കൾ ഇതിന്റെ ഇലകൾ ആഹാരമാക്കുന്നതായും നിരീക്ഷിക്കപ്പെട്ടിട്ടുണ്ട്. 

## ചിത്രശാല

File:Restricted_demon.jpg
File:NotocryptaWynaad.jpg
File:Restricted_Demon_(Notocrypta_curvifascia).jpg|കൂവേരിയിൽ നിന്നും

## അവലംബം
	
## പുറം കണ്ണികൾ

വർഗ്ഗം:തുള്ളൻ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ